“Terima Kasih Mak Abah, Sentiasa Jadi Hero & Heroin Kakak.” Kejutan Buat Ibu Ayah ‘Istimewa’, Ucapan Anak Buat Ramai Sebak!

Video tersebut menunjukkan betapa mereka gembira dengan pemberian anak mereka yang turut menyertakan sekali ucapan buat ibu dan ayahnya.
Siti Sarah yang mengusahakan perniagaan ‘delivery surprise’ ini turut sebak apabila membacakan ucapan anak pasangan itu yang begitu mengharukan.
Walaupun kejutan itu merupakan sesuatu yang begitu menggembirakan, terbit rasa sayu apabila anaknya yang bertugas sebagai jururawat terlihat begitu menghargai pegorbanan ibu dan ayah menerusi bait-bait ucapan yang tulis.Mereka juga mengakui terharu dengan penghargaan yang dibuat oleh anak pasangan ini.
Delivery paling bermakna bagi aku harini dan aku simpan dkt sini .. delivery harini mengajar aku sesuatu … sesuatu yg susah kita nak jumpa .. dan kita sendiri terlepas pandang .. kita selalu nak kan yg perfect nk ibu bapa mcm ni mcmni .. tk dpt apa2 kita bebai .. tapi kadang2 cuba kita fikir mereka yg tk mampu nak bagi .. mak abah yg tak dpt melihat masyallah aku menangis ya waktu nak baca air mata bergenang suara aku bergetar2 dgn harapan makcik tu takdelah perasan .. yg paling aku nampak ialah walaupon mereka buta .. aku tgk dorang happy mcm kita jgak .. tak nmpak sedih langsung .. dikurniakan pulak anak yg baik masyallah bila aku baca dah lah mmg aku panggil mak abah aku dgn panggilan mcmtu dan gelaran aku sendiri ialah kakak .. aku sendiri rasa nak berguling nngis dkt tar eh over lak kau
Mesti mak abah dia syg dkt anak igt kot bday anak dia masyallah bertuahnya kamu
Thnks kepada yg order ni .. betul3 terkesan dihati saya

#maafakutakeditbalik #takretieditvideottpbendasptutnyattp

Paling mencuri tumpuan sudah tentu ucapan balas ibu dan ayah pelanggan Siti Sarah yang turut mengucapkan terima kasih serta mendoakan agar anak mereka terus diberi kesejahteraan dunia dan akhirat.


Lelaki Ni Keluar Rumah Niat Nak Bahagiakan Anak Isteri. Tak Sangka Ini Berlaku.  Rupanya, Ada Rahsia Di Sebalik Membahagiakan Keluarga

Membina keluarga umpama membina sebuah rumah. Jika asasnya kuat, maka kukuhlah rumah tersebut. Begitu juga sebaliknya.Kerana itu masing-masing memainkan peranan dalam mencipta kebahagiaan.

Sang suami sebagai ketua keluarga bukan hanya bertanggung jawab mencari rezeki sahaja, sebaliknya perlu memainkan peranan dalam rumah tangga. Berkongsi rezeki dengan anak isteri membantu melancarkan lagi urusan buat suami.

Sebenarnya nak bahagiakan anak isteri ni  bukanlah sesukar mana. Tidak perlu barangan mewah atau wang ringgit yang banyak. Tetapi pertolongan yang suami hulurkan adalah yang terbaik. Malah banyak cara lain seorang suami boleh buat untuk membahagiakan keluarganya.

Saya pelik kenapa bertalu talu orang nak bagi benda percuma kat saya semalam. Serius saya hairan sangat.

Ada yang PM saya semalam nak bagi saya pakej percutian secara percuma ke Sabah. Ada yang komen nak jadi tour guide percuma bila saya sampai ke Johor dan Perak. Paling saya pelik siap ada nak bagi pakej bekam percuma lagi pada saya dan isteri kalau saya datang ke Sabah.

Eh! Tak pernah pula saya minta semua ni daripada orang lain tapi seolah olah semua orang berebut nak bagi saya benda benda percuma ni semua.

Baru saya teringat, semalam saya keluar rumah dengan niat nak bahagiakan anak isteri. Saya sebenarnya serabut fikir nak selesaikan beberapa hal kerja saya tapi bila tengok anak isteri beriya nak bercuti, saya pendamkan je lah semua kesibukan saya tu demi nak bahagiakan mereka.

Rupanya, ada rahsia di sebalik MEMBAHAGIAKAN keluarga ni. Ni Hadisnya :

Sabda Nabi s.a.w:

“Dinar (wang) yang engkau infakkan (belanjakan) di jalan ALLAH, dinar yang engkau infakkan untuk membebaskan hamba abdi, dinar yang engkau sedekahkan kepada orang miskin, dinar yang engkau nafkahkan kepada keluargamu, pahala yang paling besar adalah dinar yang engkau nafkahkan untuk keluargamu.” – Hadis riwayat Muslim di dalam Sahih Muslim, hadis no: 995.

Sebelum ni saya dah dengar dan alami sendiri magic bila bersedekah ni. Ada orang hilang penyakit kansernya dengan bersedekah pada orang lain. Ada orang selamat daripada kemalangan maut dengan bersedekah pada mereka yang susah. Ada orang jadi jutawan sekelip mata dengan bersedekah pada orang yang miskin.

Rupanya ada sesuatu yang lebih besar dan hebat daripada bersedekah kepada orang lain iaitu BERSEDEKAH kepada keluarga kita sendiri!

Sabda Nabi s.a.w:

“Tiada pekerjaan yang lebih baik daripada seorang lelaki yang bekerja dengan tangannya sendiri dan tiada infak yang lebih baik daripada seseorang memberikan nafkah untuk diri dan keluarganya, anaknya, pembantunya dan semua itu dihitung sebagai sedekah baginya.” – Hadis riwayat Ibn Majah di dalam Sunan Ibn Majah, hadis no: 2129

Cuma benda ni kita tak sedar. Selama ni mungkin kita bagi nafkah, bawa anak berjalan, bawa isteri bercuti ataupun belanja anak isteri dengan perasaan ingin BAHAGIAKAN DIRI SENDIRI.

Ya, kita banyak memberi tetapi pemberian tadi bersifat self-centric ataupun kita memberi tetapi dalam keadaan kita expect something in return. Tu bukannya pemberian, tu adalah pembelian!

Rezeki yang masuk pada kita ni umpama air yang masuk ke dalam sebuah takungan yang besar dan luas. Satu sedekah ataupun pemberian yang kita buat pada anak isteri ni umpama kita pasang satu paip pada takungan tersebut.

Makin banyak paip yang kita pasang maka air yang mengalir keluar untuk dimanfaatkan tu akan makin laju. Beruntunglah orang yang banyak paipnya sebab rupanya memang untuk bina paip tersebut perlu keluarkan kos sedikit tetapi kesannya adalah air yang keluar untuk dimanfaatkan tu akan lebih banyak dan laju!

Inilah Law Of Giving & Receiving yang ada atas dunia ni. Nak cinta? Bagi cinta tu dulu. Nak kasih sayang? Bagi kasih sayang tu dulu. Nak duit? Bagi duit tu dulu. Menariknya, semua yang kita bagi ni akan berpatah balik pada kita dalam jumlah yang berlipat kali ganda!

Asalkan you memberi tanpa expectation to get something in return & feeling so much happy and abundant! Then, the magic will happen in your life!

Belajar sesuatu?


Begini  Beza Antara Sakit Kepala Dan Pening Kepala. Doktor Ini Jelaskan Sebab.

Ramai orang yang sering menggunakan perkataan ‘pening’ apabila mengalami rasa tidak selesa pada bahagian kepala. Kadang kala istilah itu mengelirukan, bukan saja doktor yang merawat tetapi juga orang yang mendengar.

.
Sebagai contoh ramai yang mengatakan bahawa mereka pening apabila mereka sebenarnya sakit kepala. “Saya peninglah melihat telatah awak” Apa yang cuba dimaksudkan ialah sakit kepala melihat telatah kawan dia yang mungkin menyakitkan hatinya.

.
Sakit kepala sebenarnya rasa sakit pada bahagian kepala, sama ada rasa sakit berdenyut-denyut, rasa seperti ditekan atau dihempap kepala atau rasa menyucuk-nyucuk di dalam kepala. Rasa pening pula adalah rasa seperti kita duduk di atas kerusi dan rakan kita memutarkan kerusi itu. Atau pun kita duduk di kerusi, seluruh bilik berputar mengelilingi kita.

.
Ada juga yang menggunakan istilah pening apabila rasa seperti mahu pitam kerana tiba-tiba rasa kepalanya ringan atau rasa dirinya mahu terbang dari atas tanah. Seolah-olah beliau rasa ditarik ke atas udara secara tiba-tiba. Pesakit ini mungkin rasa tidak stabil dan mahu jatuh. Sebenarnya beliau lebih rasa tidak seimbang lalu mahu jatuh. Ini adalah tanda yang lebih bahaya. Dalam bahasa mediknya disebut sebagai “presyncope”. Ini berlaku apabila kepekatan oksigen yang sampai ke otak tidak mencukupi. Ia mungkin tanda strok, serangan sakit jantung dan sebagainya.

.
Rasa pening juga boleh terjadi apabila seseorang itu bernafas terlalu laju, atau kita sebut sebagai ‘hyperventilation’. Selalunya disebabkan oleh perasaan terlalu risau. Ini pula berlaku apabila terlalu banyak oksigen sementara terlalu sedikit kepekatan karbon dioksida yang sampai sampai ke dalam otak. Perlu ada keseimbangan antara kepekatan oksigen dan karbon dioksida yang kita hirup dari udara.

.
Jadi sangat penting bagi seorang doktor mengetahui sama ada seseorang itu benar-benar ‘pening’ atau mengalami masalah lain seolah-olah pening. Ini kerana punca, pemeriksaan dan rawatan bagi pening berbeza dengan masalah yang lain.

.
Tetapi apabila selalunya jika seseorang pesakit mengadu pening, selalunya ia merujuk kepada masalah vertigo. Namun sebagai doktor ialah harus memastikan perkara ini dengan bertanyakan beberapa soalan.

.
Antara soalan yang biasa ditanyakan ialah “Puan rasa seluruh bilik ini berpusing atau puan rasa sakit kepala seperti berdenyut-denyut?” Ini dapat membezakan antara dua simptom atau gejala yang berbeza.

Semoga bermanfaat.

Sumber: Dr Zubaidi Hj Ahmad


Tak Lalu Berbuka Dengan Nasi, Tapi Boleh Gantikan Dengan Bubur, Masak 10 Minit Sahaja Kalau Ikut Cara Ni!

Dah hujung-hujung puasa ni memang dah tak berapa selera untuk makan nasi. Anak-anak kita pun sama.

Di hujung minggu, sesekali kita sediakan bubur nasi buat anak-anak kita. Saja bertukar selera. Memang ‘layan’ juga dan makan bertambah dengan deretan lauk pauk ringkas. Pun begitu nak sediakan bubur nasi pada anak-anak ambil masa yang agak lama. Maklumlah
nak tunggu hingga nasik benar-benar lembik dan jadi bubur bukan ambil masa yang singkat.

Sementara bubur nak masak, perut berkeroncong minta diisi. Anak-anak pun mulalah masuk ke dapur tanda kelaparan melanda. Sebenarnya ada banyak teknik dan langkah untuk memasak bubur dengan lebih cepat dan pantas.

Ada sesetengah daripada kita yang membekukan terlebih dahulu beras di waktu malam hari dan keesokkan harinya barulah dimasak seperti biasa. Lebih cepat dan pantas.

Korang tak rasa ke lamanya bubur nasi nak kembang bila masak. Berkeroncong perut nak tunggu bubur siap.. huh. Ni ada petua supaya senang je bubur korang masak. Jom cuba!

Caranya:
1. Tanak nasi macam biasa dulu.

2. Lepas masak, masukkan ke dalam dalam pengisar. Tuang air sampai tenggelam nasi tu..dan kisar halus.

3. Kemudian masuk semula ke dalam periuk bersama bahan-bahan lain seperti ayam. Saya letak sup bunjut, ayam dan kentang. Halia jangan dilupa, nanti baunya wangi dan sedap.

4. Bila kentang dah empuk terus angkat. Yummy..Tak sampai 10 minit korang dah boleh hidang.. nyum nyum.

Selamat mencuba!


Ibu Tolong Ingatkan 11 Pesanan Ni Pada Anak-anak Bila Nak Pergi Beraya.

Amalan kunjung berkunjung di hari raya ini memanglah sautu amalan yang baik. Pun begitu, sebagai tetamu kita hendaklah menjaga adab agar tuan rumah selesa menerima kunjungan kita. Terutamanya anak-anak kita yang masih kecil, sebagai ibu bapa kenalah kita ingat-ingatkan selalu agar anak kita tahu menjaga adab.

Untuk itu, jom hadam 11 pesanan daripada Dr.Taufiq Razif ini.

3. Jangan komen kalau kuih atau makanan tidak sedap.

4. Jangan pula membuka sampul duit raya depan tuan rumah.

5. Jangan sentuh barang tuan rumah sembarangan

6. Jangan mintak duit raya tunggu sampai tuan rumah berikan.

7. Jangan lalau depan orang tua yang tengah bercakap

8. Mintak izin dan ucap terima kasih dulu sebelum balik

sumber : Taufiq Razif


Tak Guna Pen Tulis  Nama Tapi Guna Cop Aje. Hebat Cara Pakcik Ni! Boleh Ikut Cara Ni.

Ini namanya normal baharu. Sejak penularan covid 19, kita sudah biasa dengan SOP yang telah ditetapkan apabila memasuki sesebuah tempat tumpuan ramai. SOP yang wajib dilakukan adalah scan QR, ukur suhu, menulis nama dan nombor telefon.

Terhibur rasa baca ni !! dpt drp wasap grup

Sekarang ni, selain pakai topeng muka, tembak dahi dan social distancing, kita juga kena scan QR code atau pun tulis nama sebelum masuk mana2 premis.

Dua hari dah gua lepak di KPJ Seremban, cafeteria dia boleh tahan juga lah makanannya. Atau mungkin sebab gua malas nak keluar ke Palm Mall.

Tapi tiap kali ambil makanan dan bayar, akak cashier akan suruh customer tulis nama dan nombor telefon dalam buku log.

Tadi, waktu nak bayar dan tulis nama, gua beratur belakang seorang pakcik yang boleh tahan juga berusia gua rasa.

Gua terfikir payah juga kalau warga emas macam mak gua yang tak pakai smartphone untuk ke mana2 sebab tak boleh nak scan QR code. Mesti kena tulis nama kat buku, keluar cermin mata dulu dan tulis slow slow, tangan menggigil2….uhhhh…..

Gua bayangkan benda yang sama untuk pakcik depan gua.

COP NAMA/ TELEFON

Akak cashier bagitau “pakcik tolong tulis nama kat dalam buku yo”.

Sekali…. jeng jeng jengggg…. pakcik tu seluk poket seluar dan keluarkan satu benda. Cabut sarung.

Pappppp!

Ishak bin Mat Hassan, Batu Kikir, 019-XXXXXXX.

Fuhhh! Pakcik tu pakai *rubber stamp* gua cakap luuuu…… . Tak terfikir langsung gua……

Power *orang Batu Kikir jambatan bosi, berfikir luar kotak!!!!*

Kredit: Masnita Bt Talib


Generasi Ketujuh Mahsuri Kembali Ke Langkawi, Bawa Bersama Anak Lelakinya!

Kisah wanita bernama Mahsuri sering menjadi bualan ramai sejak zaman berzaman. Apatah lagi  berkenaan kisahnya melafazkan sumpahan apabila difitnah.

Dalam bait sumpahan itu, dinyatakan bahawa disebabkan kezaliman terhadap dirinya, maka Mahsuri berdoa supaya  menjadikan Langkawi tidak aman dan makmur bagai ‘padang jarak padang tekukur’ selama tujuh keturunan.Kisah sumpahan ini dipercayai berlaku penghujung abad ke-19.

Pun begitu pada tahun 1998, jika ada yang masih ingat lagi mengenai penemuan remaja yang disahkan sebagai waris ketujuh keturunan Mahsuri. Kisah Wan Aishah Nawawi, gadis manis yang menetap di Phuket pernah tersebar luas.

Bahkan ketika wanita itu ingin berkahwin pada tahun 2010, Wan Aishah Nawawi atau nama Siamnya Sirintra Yayee bersama suaminya telah bertandang ke makam nenek moyangnya di Langkawi sambil menggayakan busana pengantin serba putih yang memukau.

Wan Aishah Kembali Lagi!

Baru-baru ini, dilihat Wan Aishah berkongsi video kenang-kenangan berkunjung ke Langkawi bertemankan suami dan anak lelakinya. Lebih menarik lagi lawatannya kali ini dia tidak lupa melawati lokasi penuh sejarah nenek moyangnya iaitu Makam Mahsuri.

Apa yang lebih mengujakan adalah penampilan Wan Aishah yang dilihat berhijab dan sekali gus menampakkan lagi keayuan dan kejelitaannya meskipun telah berusia 36 tahun kini.


“Lelaki Hebat Bukan Yang Mengahwini Perempuan Solehah ,Tapi Pilih Wanita Biasa & Bimbing Jadi Perempuan Solehah- Mustapha Kamal

Penting bagi seorang suami mahupun isteri saling mempamerkan akhlak yang indah pada pasangan masing-masing. Ini kerana setiap pasangan suami isteri merupakan cerminan diri mereka.

Sebelum setiap pasangan mahu mencorakkan pasangan, adalah amat penting untuk mencorakkan diri mereka dahulu. Tidak ramai manusia yang suka dirinya diubah ataupun dibetulkan sekalipun mereka perlu diperbetulkan.

Itu hakikatnya. Namun apa yang boleh kita buat untuk mengubah karakter pasangan kita yang kurang baik ialah kita dahulu perlu mengubah diri kita.

Isteri adalah cerminan suami .

Cantik suamimu , cantiklah kamu . Elok suamimu , eloklah kamu . Beriman suamimu maka berimanlah kamu . Ahli syurga suamimu maka kamu jua ahli syurga . Begitu jua sebaliknya .

Wahai sang suami , jika kamu merasa isterimu sangat leceh , menyusahkan , keras kepala atau sebagainya . Maka , itulah diri kamu sendiri sebenarnya . Kamu yang telah mengajar , membentuk dan menyebabkan dia menjadi seperti itu .

” Lelaki yang hebat bukan yang dapat mengahwini perempuan solehah , tapi lelaki yang mengahwini wanita biasa dan berjaya bimbingnya menjadi perempuan solehah ” .

In sha Allah .


Santai Je Gadis Genit Ini Angkut Tandan Kelapa Sawit, Ramai Kagum Tak Sangka.

Wanita yang ayu, lemah lembut dan sopan antara kriteria-kriteria biasa yang selalu kita dengar. Apatah lagi tidak ramai wanita yang sanggup melakukan kerja-kerja lasak seakan lelaki.

Namun tidak bagi gadis genit ini yang berusia 21 tahun ini. Nor Syazwani Nor Azman, gadis yang bertubuh kecil ini membuktikan bahawa wanita boleh melakukan kerja setanding lelaki.

Dengan berat badan 40 kilogram tidak menjadi penghalang untuk gadis manis ini mengangkat dan memunggah buah kelapa sawit boleh tahan beratnya bagaikan berat tong gas!

NEKAD KERJA DI  KEBUN

Dengan hanya memperolehi upah sekitar RM400 sebulan, dia tidak pernah merasa ralat memilih bekerja di kebun mandi peluh, gadis ini tekad untuk melakukan kerja di kebun yang kebiasaan dilakukan oleh orang lelaki tambahan pula tidak mempunyai kelulusan tinggi dalam pelajaran.

Melihat kerja lasak ini yang memerlukan tenaga yang kuat dan mampu mengangkat mengangkat setandan buah kelapa sawit yang dianggarkan seberat 25 kilogram, Syazwani memberitahu tiada makanan istimewa seperti vitamin tambahan. Sebaliknya makan apa yang dimasak oleh ibunya.

“Selain membuat kerja pemunggahan buah kelapa sawit, saya juga sedang belajar menuai daripada bapa saudara dan mahu menjadi sebahagian kemahiran jika bekerja di ladang.

“Sakit-sakit badan selepas bekerja di ladang adalah normal dan kebiasaan saya meminta ibu mengurut badan supaya segar semula.”

BANTU AYAH BUAT DAN BAIKI RUMAH

Katanya lagi, jika tidak ke kebun dia akan mengikut bapanya, Khairul Mohd Senawi, 43, yang terbabit dalam kerja pembinaan seperti membina dan membaiki rumah di sekitar kawasan berhampiran.

Syazwani memberitahu tidak pernah gayat apabila melakukan pembinaan rumah seperti memanjat bumbung rumah bagi memasang dan membaiki atap rumah.

“Saya sudah biasa melakukan kerja sedemikian selain tidak pernah berasa gayat.”

Bukan itu sahaja, gadis ini turut mahir menebar roti canai dan pernah membantu ibunya meniaga berniaga makanan di gerai berhampiran rumahnya.

IBU AKUI ANAK SUKA KERJA LASAK

Sementara itu, ibunya, Mastura Masran, 39, berkata, anak kedua dari sembilan beradik itu memang gemar melakukan kerja lasak.

Katanya, dia tidak hairan anaknya boleh melakukan kerja yang sering dibuat orang lelaki kerana dia juga pernah membantu orang tuanya di kebun .

“Kebiasaan anak gadis yang tinggal di tanah rancangan Felda akan membantu ibu bapa bekerja di ladang.”

Sumber: Harian Metro


“Kolestrol Turun Dari 7 Jadi 4…”- Amal Minum Jus Ni, Dapat Kawal Kolestrol Dalam Badan!

Tidak dinafikan pemakanan yang diambil setiap hari sememangnya memainkan peranan penting dalam menentukan tahap kolesterol seseorang.

Oleh itu alangkah baiknya jika pengambilan makanan sihat diambil setiap waktu. Pun begitu nafsu makan kita agak sukar juga untuk dikawal.

Jadi penting juga kiranya andai ada makanan atau minuman kesihatan yang diamalkan untuk mengawal kadar kolestrol dalam darah kita.

Umpamanya amalkan minum jus 3 bahan yang dikongsikan oleh Salini Abu ini. Difahamkan jus tersebut boleh memberi keseimbangan tahap kolesterol jika diamalkan setiap hari.

Sekali gus, bagus sebenarnya untuk mereka yang sedia maklum mempunyai kolestrol yang tinggi. Amalkan ia sebagai langkah atau usaha untuk mencegah daripada terkena serangan jantung atau angin ahmar, gara-gara kadar kolestrol yang tinggi dalam badan.

Jadi buat anda yang ingin mencubanya, di sini turut dikonsikan resipi untuk menyediakannya.

Jus Kesihatan Untuk Turunkan Kolestrol

Siap 7 botol untuk jiran dan kawan-kawan yang nak try. Jus 3 benda, hari itu pergi rumah kawan saya, dia beri jus 3 benda ni. Bagus untuk kesihatan katanya turunkan kolestrol.

Kawan saya bagi jus ni untuk rasa dan petua cara nak buat jus 3 benda ni… suami balik try minum.. dia kata sedap.. campur dengan madu.

Jadi saya share lah mana tau ada orang suka minum macam ni.

Jus 3 Benda

Bahan-bahan:

1/2 kg halia

1/2 kg bawang putih

3 -4 biji lemon

Cara Buat :

1.Kupas semua kulit, kemudian blender. Saya tak ada juice blender, pakai blender biasa sahaja.

Cara amalkan :

Boleh minum pagi sebelum sarapan dan malam sebelum tidur ~ 3 sudu campur dengan 1 sudu madu dan air suam.. memang rasa umph!

Meninjau di ruangan komen terbukti ramai yang telah amalkan minum jus ini untuk tujuan penjagaan kesihatan dan wargamaya juga turut berkongsi beberapa bahan lain yang juga boleh ditambah di dalam jus ini untuk memberi kesan terbaik untuk menurunkan kolestrol dalam badan dan memberi rasa yang lebih enak.

Tambah Cuka Epal dan Madu

Masak Guna Slow Cooker

Selain itu ada juga pengamal minuman jus ini berkongsi cara lain dalam penyediaan jus tersebut yang boleh dipraktikkan iaitu dengan menggunakan kaedah memasak menggunakan slow cooker. Ini seperti yang dikongsikan oleh Chenta Asyura.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


“Macam Anak Raja Gaya Dia… Princess Betul” – Netizen

Anak pelakon Rozita Che Wan, Aaisyah Dhia Rana sekali lagi mencuri perhatian netizen dengan kecantikannya yang luar biasa.

Menerusi perkongsian di akaun Instagram, Rozita atau Che Ta telah memuat naik video disebalik tabir anak daranya itu sedang menjalani sesi bergambar.

Tambahan pula, kecantikannya lebih terserlah apabila mengenakan busana tradisional kurung berwarna biru lembut dengan aksesoru barang kemas yang mewah.

“Kami share sikit behind the scene Aaisyah,” tulisnya.

Terpesona melihat kecantikkan si kecil itu, perkongsian tersebut telah meraih pelbagai respons dalam kalangan warganet menerusi ruangan komen.

Malah, ada juga yang menganggap kecantikkan si kecil ini standing dengan kerabat – kerabat diraja.

Untuk rekod, Rozita Che Wan telah mendirikan rumah tangga dengan pelakon tanah air, Zain Saidin dan hasil perkahwinan mereka dikurniakan seorang puteri, Aaisyah Dhiarana.

Sumber: Instagram Rozita Che Wan

Baca artikel menarik lain di sini:


Inilah Kasih Seorang Bapa. Derma Hati Kepada Anak Demi Kebahagiaan. Menyentuh Hati!

Sesungguhnya benarlah kata perpatah, kasih ayah sepanjang hayat. Sinonim peranan ayah sebagai ketua keluarga menyediakan kelengkapan lengkap bagi memastikan isteri dan anak-anak hidup bahagia.

Malah sanggup berpanas hujan mencari rezeki, malah mengikat perut demi memastikan anak bini cukup pakai dan makan. Bukan itu sahaja, tidak mustahil sanggup mengadaikan nyawa demi anak dan isteri tercinta. Begitulah kasih seorang anak ayah tiada tolok bandingnya.

Namun apa yang menyedihnya, Muhammad Nassar, bapa kepada bayi berusia enam bulan, Aysar Nasri menghadapi masalah kewangan untuk menyediakan wang berjumlah RM120,000 bagi membolehkan pembedahan pada 23 Oktober ini diteruskan.

Katanya beliau tidak gementar untuk menjalani pembedahan namun risau mengenai jumlah wang yang tidak mencukupi.

“Jujurnya saya tak gementar untuk menjalani pembedahan itu cuma runsing memikirkan cara mendapatkan wang memandangkan masa semakin suntuk.”

KOMPLIKASI

Menurut Muhammad Nassar dan isteri, redha jika  kemungkinan anaknya mengalami komplikasi kesan daripada pemindahan hati atau risiko kehilangan nyawa. Namun berdoa moga anaknya diberi kesihatan yang baik selepas pembedahan.

“Sebelum ini, saya hanya mampu bersimpati setiap kali membaca kisah ibu bapa lain mempunyai anak dilahirkan dengan penyakit dan lain-lain lagi.

“Bila jadi pada diri sendiri, baru saya sedar betapa beratnya untuk menanggungnya dan mulanya agak susah untuk menerima hakikat itu.

“Malah isteri saya kerap menangis kerana sedih melihat Aysar menanggung derita akibat penyakit berkenaan tetapi kini kami berdua reda dengan ujian ini.

SUMBANGAN TELAH MENCUKUPI.

Terkini, maklumat yang baru diterima pada 13/9, sumbangan dikatakan telah mencukupi. Sebarang sumbangan telah ditutup menurut sumber berkenaan.

Semoga anak istimewa ini diberikan kesembuhan untuk menjalani pemindahan hati.

Untuk makluman, penyakit anaknya dikesan 16 Mei lalu iaitu ketika Aysar berusia dua bulan hasil pemeriksaan dilakukan oleh pegawai perubatan.


Nak Diet Di Malam Hari, Perlu Patuhi 10 Perkara Ni, Pasti Mantap!

Boleh dikatakan ramai wanita terutama yang ingin menurunkan berat badan langsung tidak ambil makanan di waktu malam. Tepatkah cara diet sebegitu?

Berdiet sebenarnya bukan menyekat semua jenis makanan daripada diambil tetapi bagaimana anda mengambilnya dan bagaimana mengimbangkannya dengan keperluan dan kegunaan tenaga.

Diet cara yang tepat adalah dengan mengambil semua jenis makanan namun dengan kuantiti yang sedikit dan nilai kalori yang rendah, sesuai dengan keperluan dan kegunaan tenaga yang digunakan.

Pun begitu jika mahu mengambil makan malam, anda perlu jadikan 10 perkara ini sebagai panduan.

1. Elakkan makan di malam hari. Jam 7 antara waktu paling tepat. Jangan melebihi waktu ini sehingga jam 8 malam. Biarkan sekurang-kurangnya empat jam sebelum anda mengambil keputusan untuk tidur.

2. Anda penggemar susu?. Amalkan minum setiap malam sebelum waktu tidur anda. Cukup hanya segelas susu panas yang menyegarkan rasa. Ia pengubat perut anda yang kosong sepanjang malam.

3. Air kosong pelengkap paling penting. Sebelum mengambil makan sekitar jam 7, pastikan anda minum segelas air kosong sebagai permulaan santapan. Cara ini juga sebenarnya membantu anda makan lebih kurang dari biasa.

4. Pastikan makanan yang diambil hanyalah berupa buah-buahan dan juga sup sayuran terpilih yang menyihatkan badan.

5. Pilihlah buah-buahan segar dan mengenyangkan seperti buah epal. Buah epal antara buah pembekal karbohidrat yang tinggi. Rasa manis semulajadinya membuatkan anda membina diet sihat.

6. Eakkan makan di luar?. Ia mendorong untuk makan lebih banyak. Maklumlah berhibur sambil bersantai, anda pasti tidak sedar kadar pengambilan makanan anda.

7. Jika anda masak sendiri, pastikan kandungan makanannya terjamin dan kaya khasiat. Elakkan lemak dan yang kolesterol tinggi. Kenali pilihan makanan anda untuk kesejahteraan anda juga!.

8. Jauhkan daripada televisyen. Samada anda sedar mahupun tidak, makan sambil menonton tv ini membuat anda hilang tumpuan pada makanan. Bila hilangnya tumpuan, anda juga tidak akan rasa kenyang, malah mendorong anda makan bertambah.

9. Pastikan makanan anda direbus mahupun dibakar. Misalnya ikan bakar atau panggang yang dimakan tanpa nasi. Rebuslah sayur yang dimakan bersama ‘thousand island’.Cara ini juga membuka selera anda yang dah lama mati.

10. Elakkan makan beramai-ramai sambil bersantai di rumah. Benar kata orang tua-tua, makan beramai lebih membuka selera. Yang pasti jika ini pilihan anda, tetapkanlah dalam hati agar anda makan tidak bertambah.

Selamat mencuba!


“Krup Krap Krup Krap Bunyi Dia!”- Resepi Viral Yang Korang Patut Cuba

Pada waktu lapang mesti kita hanya memikirkan, apa menu yang simpel untuk menjadi kudap-kudap. Apatah lagi kalau makan sambil tengok movie. Fuh layan!

kalau anda peminat tegar makanan korea atau jepun boleh menjengan tiktoknya untuk lebih banyak lahi resepi makanan korea yang dikongsikan.

CARA DAN BAHAN BUAT KIMCHI TIMUN VIRAL

kemudian boleh digaul sehingga sebati. Gaulkan bahan tadi sehingga melekat pada timun, kemudian dah siap, dah boleh makan!

selamat mencuba 🙂


Jom Ibu-Ibu Buat Sardin Sendiri, Lebih Jimat & Bebas Bahan Pengawet

Sardin antara makanan dalam tin yang menjadi kegemaran ramai.Ia enak dimasak sambal, dijadikan inti sandwich mahupun dimakan begitu sahaja.

Buat penggemar sardin yang sering membelinya memang akan mengeluh ketika ini kerana harga satu tin sardin kian mahal dan tidak berbaloi dengan kuantitinya yang sedikit.

Kalau dah begitu apakata cuba buat sendiri sardin di rumah. Cara ini lebih menjimatkan dan yang penting hidangan sardin bebas daripada bahan pengawet. Memang berbaloi.

Bahan-bahan:

1 kg Ikan Sardin

2-3 labu bawang besar (dipotong dadu)

3 ulas bawang putih (dipotong dadu)

1 inci halia (dihiris)

2 biji tomato (dipotong dadu)

1 sudu besar tomato puri

3 sudu besar sos cili

3 sudu besar sos tomato

2 sudu besar cili kisar

2 keping asam keping

1/2 cawan minyak masak

1/2 cawan Air

Sedikit garam dan perasa

Cara membuat:

Tumis bawang besar, bawang putih dan halia seketika di dalam periuk tekanan tinggi (presurre cooker)

Masukkan tomato diikuti bahan-bahan sos cili, sos tomato, cili kisar dan tomato puri, kacau sebati.

Masukkan air setengah cawan dan gaul rata.

Tambahkan garam dan perasa.

Masukkan ikan dan tutup periuk. Set high pressure selama 60-90 minit. Masak sardin hingga betul-betul lembut (sampai tulang ikan rapuh).

Info Ekstra:

1. Lepaskan ‘pressure’ perlahan-lahan dan buka penutup.

2. Sekiranya terlalu berkuah, reneh sebentar (tanpa bertutup) untuk memekatkan kuah.

3. Boleh dimakan terus atau dimasak semula mengikut kegemaran.

4. Letakkan dalam bekas kering dan simpan di dalam peti sejuk selama sebulan atau lebih tanpa bahan pengawet.

5. Boleh juga mengguna periuk biasa cuma perlu menjaga api (api tidak terlalu besar) dan selalu dikacau supaya ikan tak melekat. Masa memasaknya pun lebih kurang sejam lebih bergantung kepada kuantiti ikan.

Sumber Resipi: Junaidah Bujang


“Murid Istimewa Tempat Mereka Di Syurga.” Cara Guru Ni Didik & ‘Hidupkan’ Kasih Sayang Dalam Jiwa Pelajar Buat Ramai Sebak!

Fungsi dan tugas seorang guru bukan sekadar memberi ilmu, malah moral & sivik juga perlu dititikberatkan pada anak-anak.

Perkongsian daripada seorang guru berkenaan murid istimewa nya ini meraih perhatian ramai.

“Aku namakan anak comel ini Seri, bukan nama sebenar. Seri ni murid tahun 1.

“Hari pertama persekolahan, Seri sangat pendiam. Orang lain dah bergerak masuk kelas, Seri masih duduk di situ. Sendirian.

“Seolahnya langsung tak faham arahan. Tapi dia tak menangis. Cuma menunduk tak nak pandang wajah dan mata guru.

Pendengaran dan pertuturan bermasalah

Puas la cikgu-cikgu memujuk. Termasuk PK Petang sekali. Kena pimpin baru dia nak bangun dan berjalan masuk kelas.

Setiap hari memang akan ada guru yang pimpin masuk kelas. Kalau tak, dia akan duduk tanpa bergerak kat dewan.

Masa dia berjalan, kami guru-guru perasan, sebelah kakinya tempang. Selepas dirisik, rupanya Seri anak istimewa. Pendengaran dia pun ada masalah, pertuturan juga.

Dalam kelas, Seri hanya menyendiri. Tidak bergaul sesiapa dan tiada siapa nak mendekatinya.

Layan dan berkawan dengan murid istimewa

Suatu hari aku masuk kelas Seri dan aku kena betulkan keadaan ini. Maka aku bercakap pada semua murid dalam kelas Seri,

“Dalam kelas kita, ada seorang murid istimewa tau. Murid istimewa ni biasanya tempat mereka di syurga akhirat kelak.

Kena layan dan berkawan dengan murid istimewa ni. Kena bantu dia, kena tolong dia. Jangan pulaukan, jangan pula menganjing dan memalukan dia.

Awak tahu kan siapa?”

Semua murid menunjuk pada Seri. Tanpa aku suruh, dua tiga kawan berdekatan dia bangun dan terus menuju kat Seri.

“Awak. Nanti kita rehat sama-sama ya”.

“Awak nak pergi tandas cakap kat saya ya, saya teman”.

“Awak nak pensel tak? Kita ada pensel lebih”.

Hidupkan api kasih sayang

Serius masa tu bergenang kolam airmata aku. Betapa murni dan sucinya jiwa anak-anak ini. Kita cuma perlu beri sedikit ‘spark’ untuk menghidupkan api kasih sayang dan keprihatinan dalam jiwa mereka.

Selepas hari itu, setiap hari akan ada kawan-kawan dia pimpin Seri masuk kelas. Teman Seri ke tandas, rehat bersama, buat kerja sama-sama.

Inilah dia ilmu yang tidak tertulis dalam buku teks. Ia dipelajari melalui universiti kehidupan.

Setinggi mana lulusan, itu cuma sekeping kertas sahaja. Hasil sebenar sesuatu pembelajaran yang berjaya ialah melalui sikap dan tindak tanduk.

Santun dan beradab

Aku sentiasa menitik berat hasil dan sikap dalam mendidik anak-anak.

Biarlah ada yang kurang pandai dalam pelajaran, namun akhlak dan sikap biar santun dan beradab. Biar ada sifat keinsanan dan cakna pada orang keliling.

Alhamdulillah, anak-anak ini mudah mengikut kata. Mudah dilentur dan dididik.

Seri dalam proses perpindahan ke sekolah pendidikan khas. Kelas yang lebih sesuai untuk dia. Namun pertukaran memakan masa juga.

Sementara itu dia akan di sekolah kami, di kelas aliran perdana bersama kawan-kawan yang lain.

Dan kini aku tidak lagi risau tentang dia. Kerana kawan-kawan dia dah ada untuk menjaga dia dan mengasihinya.

#MFS

– Kisah Tahun 1 –

Kredit: Mohd Fadli Salleh


Siti Nurhaliza Peruntukan RM10,000 Sebulan Untuk Sekolah Afwa & Aafiyah Yang Dibina Di Gaza

Datuk Seri Siti Nurhaliza sentiasa menjadi inspirasi kepada ramai orang. Penyanyi nombor satu negara ini sememangnya terkenal sebagai selebriti yang  banyak membuat kerja-kerja kebajikan sama ada di dalam negara mahu pun di luar negara.

Menyumbang kembali kepada masyarakat merupakan cita-citanya sejak dahulu. Memetik laporan dalam Oh Bulan, Siti, 43, bersyukur kerana hasratnya untuk membuka sekolah untuk kanak-kanak di Gaza, Palestin yang diberi nama Afwa dan Aafiyah sejak 5 Oktober 2021 lalu dipermudahkan.

Menurut Siti, sekolah tersebut ditubuhkan menerusia Yayasan Nurjiwa bersama suami, Datuk Seri Khalid Mohamad Jiwa atau Datuk K dan diuruskan oleh wakil khas Gaza.

Sekolah yang ditubuhkan hampir setahun itu sudah mempunyai 50 pelajar yang terdiri daripada kanak-kanak seawal umur empat tahun.

“Alhamdulillah, setiap bulan saya dan suami secara peribadi serta Yayasan Nurjiwa membuat sumbangan untuk keperluan sekolah itu. Kita nak berterusan dan semuanya daripada kami.

Kalau ada rezeki lebih, contoh setiap kali saya ada persembahan, menjadi duta, memang saya peruntukan, agihan zakat saya atau apa, untuk dibahagikan juga kepada pembelajaran kanak-kanak di sekolah itu. Sekarang sudah ada hampir 50 pelajar.

Buat masa sekarang, sekolah itu diuruskan oleh sahabat baik kami di sana. Dia akan mengemaskini apa saja aktiviti pelajar di sana, seperti pengajian, ujian, hafazan, peperiksaan, malah ketika hari jadi saya dan kedua-dua anak, mereka mengadakan doa selamat di sana.”

Tambah Siti Nurhaliza lagi, dia memperuntukan RM10,000 sebulan untuk kegunaan sekolah, tenaga pengajar, pelajar termasuk kemudahan makanan.

“Setakat ini kami menyewa tempat dulu termasuk tenaga pengajar pun kita yang bayar. Setiap bulan memang diperuntukan RM10,000 kadang lebih dari itu, sebab ada nak beli buku dan sebagainya. Tapi amaun itu memang tetap.”

Siti ditemui ketika majlis Sidang Media Music of The Soul: An Evening with Dato’Sri Siti Nurhaliza yang diadakan di Heritage Club @ Royale Chulan, Kuala Lumpur.

Bercerita mengenai persembahan selama dua jam, Siti berkata ia bukan sahaja bertujuan untuk berhibur tetapi juga mengajar peminat bersama-sama berbuat kebaikan.

Pelantun lagu Anta Permana ini mensasarkan kutipan RM1 juta untuk dua malam iaitu pada 5 dan 6 November dan dana akan disalurkan terus ke Yayasan Nurjiwa.

Dana daripada yayasan tersebut bukan sahaja untuk sekolah Afwa & Aafiyah sahaja, tetapi turut membantu rakyat Malaysia mana yang terkesan dengan banjir, Covid-19 dan yang nak membina masjid.


“Pak Cik Saya Minta Maaf.” Tiada Niat Lari Selepas Terlanggar, Pemuda Tampil Mohon Maaf, Ini  Reaksi Suami Arwah.  Sebak!

“Iya pakcik. Dia la yang terlanggar macik”

“Bukan juga sengaja bah tu…”
Seketika ibu saya mencelah.

Dengan tenang pakcik berkata
“Ooh.. Iyalah. Apa boleh buat. Dia ada di sana. Kau pun ada di sana”

Sebak rasa hati, betapa tabahnya hati pakcik menerima takdir. Sebak juga rasa hati, terlihat jelas betapa takut, menyesal, dan sedihnya anak muda ini. Bila di minta untuk cerita semula apa yang terjadi. Ambil masa yang lama untuk menenangkan diri. Dengan suara terketar-ketar di ceritakan semula apa yang terjadi. Allahu.. X terbayang perasaan anak muda ini pada waktu dan ketika itu. Hingga ke hari ini masih trauma dirasa. Kesimpulan ceritanya, bukan niatnya untuk lari selepas terlanggar. Cuma terlalu panik dan terlalu takut hingga otak tidak lagi dapat berfikiran waras.
Tertulis sudah Takdir didalam Qada’ Qadar Nya sejak Azali. Tiada dendam, tiada amarah. Namanya juga manusia, tidak terlepas dari silap dan salah. Apa yang pasti setiap ketentuan Allah itu pasti ada hikmahnya. Sabar dan Redha, itulah yang terbaik buat kita sebagai hamba di dunia.

“Pakcik.. saya minta maaf pakcik… “
Sayu sekali suaranya, air mata mengalir laju.

“Tidak apa, nak. Janganlah fikir-fikir lagi. Tidak apa..”
Di usap-usap lembut kepala anak muda itu.

Lalu kedua mereka pun menangis deras. Kami yang di sekeliling juga turut menangis simpati. Simpati dengan nasib yang menimpa kedua mereka. Allahu.. Segera ku capai handphone untuk merakam detik memilukan ini.

Semoga Allah permudahkan segala urusan mereka berdua di Dunia dan Akhirat. Apa pun keputusan dari pihak polis, semoga tidaklah terlalu berat buat seorang abang yang berkerja keras menanggung adik-adiknya yang masih bersekolah (ibu ayah tidak ada sejak mereka kecil lagi). Seorang abang yang menggalas sepenuhnya tanggungjawab seorang ibu dan ayah. Dialah ibu, dialah ayah, dialah abang. Allahu Allah.. remuk hati ini seremuk-remuknya.

Mohon sedekahkan Al Fatihah buat arwah, ROSNAH BINTI HAWA. Moga-moga tenang di alam sana.


Nak Masuk Tahun 2023 Duit Asyik Tak Cukup, Rupanya Salah Cara, Ini Nasihat Pakar Kewangan

Jika berbicara soal duit ni memang tak habis. Semua dalam kehidupan memerlukan duit untuk bergerak. Namun kena ingat, jangan pula kita jadi hamba duit.

Cuma duit ini adalah untuk memberi keselesaan hidup bagi membantu kita memehuni keperluan dan kehendak.

Bukan sahaja untuk diri kita sediri tetapi pasangan, ibu bapa, anak-anak serta juga adik beradik.

Bahkan kita juga mampu membantu golongan yang memerlukan jika pendapatan kita telah mencapai tahap yang membanggakan.

Namun nak mempunyai pendapatan yang mengkagumkan bukan jalan yang mudah perlu ada perancangan dan kesungguhannya.

Nasihat beliau menjadi rujukan untuk kita bangkit merangsang semangat untuk meningkatkan taraf ekonomi keluarga.

Dah nak masuk tahun 2023, cepat bangkit! Masa tak menunggu kita!

Kalau kau bujang dan tak boleh simpan 30% daripada gaji maksudnya gaji kau tak cukup tampung hidup kau. Ada dua perkara yang kau boleh buat.

CARA DUIT TAMBAHAN SEKARANG

Jadi, cara yang paling sesuai sekarang ni adalah cari side income. Walaupun side income tu bersifat aktif pun layan sajalah. Contohnya, buat Foodpanda, Grab, jadi dropship, ambil upah mengajar tuisyen.


“Emak Sering Menasihatkan Saya…”-Ziana Zain Sebak Kenang Jasa Orang Tuanya Sewaktu Konsert

Air mata penyanyi Ziana Zain gugur ketika menjayakan konsert Anuar Zain & Ziana Zain Live In Kuala Lumpur 2022 di Dewan Plenary, Pusat Konvensyen Kuala Lumpur (KLCC), baru-baru ini.

Ziana gagal menahan perasaan sebak apabila mengimbas semula pesanan dan nasihat dititipkan ibunya sebagai panduan selepas bergelar anak seni.

“Emak sering menasihatkan saya tidak mudah lupa diri dan sentiasa berpijak di bumi nyata. Apa yang dikurniakan hari ini, semuanya milik Allah,” ungkap Ziana sambil ditenangkan Anuar.

Sepanjang tiga jam beraksi, Ziana dan Anuar bukan sahaja menghiburkan penonton dengan rangkaian lagu hit mereka, antaranya Ziana menyampaikan lagu Puncak Kasih, Menadah Gerimis, Anggapanmu, Madah Berhelah dan lagu yang belum pernah dinyanyikan dalam mana-mana persembahan iaitu Terlerai Kasih.

Manakala Anuar pula menghiburkan peminat dengan lagu popularnya seperti Ketulusan Hati, Mungkin, Lelaki Ini dan Keabadian Cinta.

Konsert anjuran Trumpet International Sdn Bhd itu menyaksikan kehadiran ramai rakan selebriti. Antaranya, Noryn Aziz, Misha Omar, Awal Ashaari, Scha Alyahya, Shuib Sepahtu, Datuk Ziela Jalil, Datuk A Aida, Ernie Zakri, Syamel, Rozita Che Wan, Fara Fauzana dan Dafi.

Bahkan lebih bermakna apabila konsert terbabit turut dihadiri oleh ibu bapa selebriti itu iaitu Zin Abdullah dan Robiah Abdul serta anak-anak Ziana iaitu Muhammad Amar Armin Zaharin dan Muhammad Aiman.

Memetik perkongsian di portal Remaja, Ziana  dan Anuar menyifatkan tiada apa yang lebih membanggakan mereka melainkan melihat rasa bangga pada raut wajah ibu bapanya yang hadir di konsert tersebut.

“Dulu abah datang semasa konsert Unplugged (1996) dan konsert Ziana Zain In The Park (2001). Dan selepas itu, sudah jarang. Sokongannya terhadap anak-anaknya amat kuat. Walaupun sekarang usianya sudah 84 tahun manakala ibu kami sudah berusia 71 tahun, kami ingin sangat mereka datang.

“Tanya beliau, ‘Boleh ke abah datang? Takut abah sudah tak terdaya.’ Kata saya, tak mengapa insyaAllah ada abah, semangat kami lebih kuat. Jadi, abah gagahkan diri untuk datang juga bersama dua orang anak saya, Muhammad Ammar dan Muhammad Aiman.

“Saya meminta mereka temani atuk mereka ke konsert. Ammar bertanya, ‘Nak tengok Mama dan Pak Ngah nyanyi ke?’. Mereka belum pernah menonton kami berdua berkerjasama. Mereka setuju, dengan pesanan usah panggil nama saya dari atas pentas (ketawa). Tapi anak kan, perlulah panggil,” seloroh Ziana.

Tidak menafikan dirinya dilanda arus sebak sewaktu berbicara mengenai sokongan ibu bapanya di hadapan ribuan penonton yang hadir, Ziana bersyukur segalanya berjalan dengan lancar.

Di penghujung konsert, mereka turut mengumumkan konsert itu bakal dibawa ke Singapura pada 24 September depan.

Sumber : Berita Harian & Remaja


Anak Tunggal Rela Hidup Membujang Demi Berbakti Kepada Ayah Yang Uzur

Kita sering diperingatkan tentang pengorbanan ibu bapa, kasih ibu membawa ke syurga dan kasih ayah sepanjang masa. Tanyalah kepada mana-mana insan bergelar ibu atau bapa, tentu sahaja semuanya sanggup melakukan apa saja demi cahaya mata tercinta.

Nyata begitu besar pengorbanan yang ibu ayah lakukan untuk membesar kita.

Namun, sebagai anak apa pula pengorbanan yang mampu kita lakukan untuk membalas jasa dan budi baik mereka selama ini?

Jika diberi peluang keemasan saat ibu ayah diuji dengan sakit, janganlah mengeluh. Rebutlah masa yang ada untuk berbakti.

Ini seperti mana apa yang dilakukan oleh seorang anak tunggal ini yang sanggup berhenti kerja malah tidak berkahwin kerana mahu menghabiskan masanya untuk berbakti kepada orang tuanya yang uzur akibat penyakit kencing manis yang dialaminya.

Md Nor Mohamad, 70, berkata, sebelum ini, anak tunggalnya itu, Noor Farah Dianna, 40, bekerja di sebuah syarikat swasta di Rasah Jaya.

“Noor Farah Dianna berhenti kerja hujung tahun lalu ketika keadaan kesihatan saya tidak menentu akibat kaki dipotong separas betis Mei tahun lalu,” katanya ditemui di rumahnya di Kampung Batu 3, Mambau malam tadi.

Kata Md Nor, dia sebelum ini bekerja di Perbadanan Kemajuan Negeri Negeri Sembilan (PKNNS) dan bersara 14 tahun lalu.

“Saya ada pencen RM1,000 dan wang inilah yang kami dua beranak gunakan untuk perbelanjaan harian.

“Hanya Noor Farah Dianna saja yang saya ada kerana isteri meninggal dunia lapan tahun lalu. Lebih membuatkan saya terharu, Noor Farah Dianna sanggup mengorbankan masa depannya dengan berhenti kerja untuk menjaga saya,” katanya.

Md Nor berkata, setakat ini, dia belum mendapat bantuan daripada mana-mana pihak sejak bergelar orang kurang upaya (OKU).

“Bagaimanapun, terima kasih kepada Ketua Umno Bahagian Rasah Datuk Hashim Rusdi, yang menyumbang kerusi roda untuk kegunaan saya di rumah dan saya amat menghargainya.

“Saya juga terharu masih ada yang ambil berat kerana tidak tahu hendak mengadu kepada siapa,” katanya

Noor Farah Dianna pula berkata, dia rela hidup membujang dan menjaga bapanya yang amat memerlukan sokongan selepas ibunya meninggal pada 2014.

“Saya adalah satu-satunya anak yang ayah ada, apa pun terjadi, ayah adalah keutamaan saya sebelum memikirkan kehidupan sendiri. Saya bahagia jika ayah gembira.

“Sebelum ini, ayah tinggal bersama saya di Seremban ketika saya bekerja dan dia mengajak saya kembali ke rumah pusaka ini selepas berhenti kerja,” ujarnya.

Tambahnya, dia percaya janji Allah SWT itu pasti tetapi janjinya ialah menjaga ayahnya yang semakin uzur.

“Mula-mula, ayah nampak sedih tetapi dia sudah boleh terima kenyataan yang dia kini bergelar OKU. Ayah juga minum susu khas berharga kira-kira RM90 setin.

“Ayah ada beritahu, kalau ada duit lebih, dia hendak beli motosikal roda tiga untuk memudahkannya bergerak.

“Ini kerana, kami terpaksa menggunakan khidmat e-hailing jika mahu keluar membeli barangan,” katanya.

Katanya lagi, bapanya juga berdepan masalah katarak dan memerlukan RM700 untuk mendapatkan kanta mata.

“Kami tiada wang sebanyak itu. Untuk menempah kaki palsu untuk ayah pun kami tidak mampu. Ia berharga RM3,200,” katanya.

Orang ramai yang mahu menyumbang boleh menghubungi Noor Farah Dianna di talian 017-3067673.

Sementara itu, Pengerusi pertubuhan bukan kerajaan (NGO) Bilal Muda Mohammad Alif Haikal Mohd Haris berkata, pihaknya sedang mengumpul dana bagi menempah kaki palsu untuk Md Nor.

“Orang ramai yang mahu menyumbang juga boleh menghubungi saya di talian 017-6525446,” katanya.

Jom saksikan video Challenge Pengumpul Marsmallow Teragung!

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


“Tak Apa Mama, Maya Boleh Jaga Diri Sendiri, Kakak Kan Ada,” Ibu Kongsi Momen Terakhir Bersama Sebelum Dua Anak Rentung Dalam Kebakaran. Sebaknya Baca!

Sukar untuk digambarkan dengan kata-kata perasaan ibu dan ayah ini apabila kehilangan dua anak serentak.

Tatkala mereka berdua bertungkus lumus memasak di kedai untuk dijamu kepada anggota bomba yang bertugas memadam kebakaran di Pulau Indah,  dua anak mereka ditemui rentung di rumah.

Pada kejadian kira-kira pukul 2.40 pagi semalam, Nur Ain Sumayyah bersama kakaknya Nur Salsabila, 15, maut, akibat terperangkap dalam kebakaran yang memusnahkan rumah mereka, di Jalan Utama Kampung Endah, Banting. Mayat dua beradik dalam kebakaran rumah mereka di Kampung Endah ditemui bomba dalam keadaan duduk bersebelahan di bilik tidur.

“Tak apa mama, Maya boleh jaga diri sendiri, lagikan kakak ada,” itu antara kata-kata yang diungkapkan Nur Ain Sumayyah Mohd Fakrul Khair, 13, yang maut dalam kebakaran di rumah mereka  kepada ibunya Seri Hayati Ngainan, 48.

Seri Hayati dan suaminya Mohd Fakrul Khair Baharin, 41, mengusahakan gerai makanan di Hentian Rehat dan Rawat Pulau Indah, sebelum itu menerima tempahan menyediakan makanan anggota bomba yang terlibat dalam kerja memadam kebakaran sebuah kilang kimia di Taman Perindustrian Pulau Indah.

“Saya berada di rumah semasa menerima tempahan pada pukul 8 malam, saya dan suami hendak pergi menghantar pesanan makanan dan sebelum keluar, saya memeluk anak bongsu saya, Maya.

“Saya peluk dia dan cakap mama mintak maaf kerana tidak dapat jaga Maya demam, mama dengan ayah kena hantar makanan kepada bomba,”

Tambah Seri Hayati, kedua-dua anak perempuannya, yang belajar di Sekolah Menengah Kebangsaan Batu Laut, Tanjung Sepat itu, memang tidak dapat dipisahkan antara satu sama lain.

“Maya dan kakak dia, Nur Salsabila memang tak pernah berpisah, pergi dan balik sekolah bersama-sama, mereka menjaga antara satu sama lain,” katanya sebak.

Bagi Mohd Fakrul Khair pula status aplikasi WhatApps Nur Salsabila pada 8.46 malam tadi yang memetik ayat dari al-Quran yang bermaksud, ‘jangan sesekali takut kerana Allah bersamamu’, ibarat petanda dia akan pergi selama-lamanya.

“Saya akan simpan ‘print skrin’ status whatapps ini sampai akhir hayat saya,” katanya sedih.

Dengan air mata yang berlinangan Mohd. Fakrul Khair berkata, mungkin ketika itu, anaknya sudah dapat merasakan bahawa masa dia (Nur Salsabila) bersama saya dan ibunya di dunia ini sudah hampir tamat.

Paling menyentuh hati perkongsian dari saudara  yang turut mendengar mangsa menjerit meminta tolong.

“Lebih kurang 2.40 pagi. Ju baru balik dari kedai. Ju lalu Ju pandang rumah adik sebb tahu adik dan suaminya belum balik sebab kena masak untuk ahli-ahli bomba yang memadam api kilang terbakar di Port Klang.

“Ju masuk rumah. Abang kata nak siram tayar kereta kejap. Jadi pintu tak tutup. Tiba-tiba abg jerit-jerit rumah terbakar. Ju pun lari jerit-jerit kejutkan adik-adik sebelah rumah. Abang dah cuba masuk ke rumah tu… Tapi api terlalu marak. Nasib baik abang sempat keluar bila tong gas meletup.

Ju hanya dengar suara anak buah jerit…. Lama-lama hilang. Ya Allah… ” antara perbualan yang dikongsikan yang sungguh menyayat hati.

Abang kepada mangsa, Iman Muqriz turut memaklumkan perkara itu di Instastory yang memohon orang ramai agar menitipkan al-Fatihah untuk adik-adiknya.

Bersamalah kita sedekahkan Al-Fatihah kepada dua adik-beradik ini dan semoga mereka ditempatkan dikalangan mereka yang beriman.

Sumber: Kosmo & Berita Harian


Daun Pandan Bukan Untuk Masak Je, Macam-macam Boleh Buat!

Sebut sahaja daun pandan, tentu sudah dapat membayangkan aromanya yang mewangi.

Andai dijadikan antara bahan dalam masakan, pasti beraroma hidangan tersebut. Apatah lagi, kalau menyediakan menu nasi lemak. Tidak sempurna kalau tiada daun pandan.

Pun begitu, kegunaan daun pandan tidak terhad dengan itu sahaja. Malah petua orang dulu-dulu ada juga memanfaatkan khasiat daun pandan ini untuk pelbagai tujuan.

Ini sebagaimana yang disenaraikan di sini. Semoga ianya memberi manfaat buat anda sekeluarga.

Jom semak.

DAUN PANDAN BANYAK KHASIAT UNTUK KESIHATAN

Sangat beruntung ler sape-sape yang tanam daun pandan ni kat umah. Banyak sebenarnya kegunaan daun pandan ni yang ramai lagi tak tau kan.

Biasa daun pandan ni kita gunakan untuk masak je. Rupanya untuk sihat pun boleh guna daun pandan ni.Kita kongsi khasiat nya.

*Khasiat daun pandan ;*

*1. Menurunkan darah tinggi..(rebus dan minum airnye).*

*2. Mengubati Lemah Saraf..(rebus dan minum airnye).*

*3. Masukkan daun pandan dalam masakan boleh elakkan makanan cepat basi..*

*4. Buang angin dalam badan..(rebus dan minum airnye).*

*5. Amalan minum air rebusan daun pandan boleh matikan kuman dalam darah..*

*6. Meringankan sakit kepala .*

*7. Mengatasi masalah sembelit..(rebus dan minum airnye).*

*8. Menyembuhkan insomnia..(rebus dan minum airnye).*

*9. Mencantikkan kulit / awet muda..(rebus dan minum airnye).*

*10. Akar daun pandan direbus elok untuk ibu dalam pantang amalkan selama 40 hari untuk mengecutkan peranakkan..*

*11. Melembutkan daging dan wangikan masakan..*

*12. Menghilangkan bau busuk dalam peti dan kereta..*

Simple je nak guna, hanya guna daun pandan je dah tak perlu campur bahan-bahan lain. MasyaAllah mudah nye nak sihat.


“Susu Ibu Senjata Utama Tenangkan Baby.” Tiada Peneman Siang & Malam Di Wad, Ibu Ni Kongsi Tip Bersalin Ketika  Covid-19!

Momen yang paling dinantikan oleh setiap wanita yang bakal bergelar ibu. Lahirnya zuriat yang menjadi dambaan setiap  pasangan bergelar suami isteri. Pelbagai persiapan dan persediaan dilakukan bagi menyambut kedatangan orang baru ini.

Namun, dengan situasi negara yang dilanda wabak Covid-19, pastinya apa yang sudah dirancang tidak dapat dilaksanakan. Lebih memeritkan bila mana si ibu terpaksa bersendirian tanpa insan tersayang menemani.

Bersalin dalam fasa PKP Covid19
Alhamdulillah dah hampir seminggu selamat melahirkan anak kedua. Saya rasa terpanggil untuk share pengalaman bersalin dalam #fasaconvid19 sekarang ni.
Start je Perintah Kawalan Pergerakan tempoh hari, nurse KK dah pesan kena bersiap sedia dengan kawalan ketat dari pihak hospital.

1. TIADA PENEMAN DALAM LABOUR ROOM
Walaupun beranak anak pertama, kedua atau keberapa sekalipun suami atau waris tak boleh masuk teman. Suami/waris hanya boleh hantar dekat pintu wad bersalin sahaja. Be ready ye ibu² yang tengah menunggu hari. (Kalau boleh sediakan mask, kot² nurse hospital tempat awak suruh pakai sebelum masuk wad bersalin)

Ingat balik pesan nurse/doktor jangan panic. Kawal pernafasan, belajar curi nafas supaya tak mudah penat. Jangan nangis, jangan menjerit. Bagi perhatian apa yang nurse nak cakap masa dalam labour room tu. Sebab hanya nurse yang boleh tolong kita masa tu.
Suami hanya boleh tunggu depan pintu wad bersalin dan bersedia untuk azan atau iqamat anak depan pintu tu je. Langsung x boleh jenguk isteri dah masa ni.

Saya haritu hanya sorang nurse yg sambut baby. kebetulan sampai je dah penuh dalam LR lain, ada gang nak beranak skali. Hehe hanya katillah yg jadi tempat berpaut mencari kekuatan. Alhamdulillah, Allah permudahkan dua² ibu dan anak selamat.

2. TIADA PENEMAN SIANG & MALAM DALAM WAD
Sediakan barang baby & ibu secukupnya. Untuk labour room & dalam wad packing siap² nanti senang husband bawak je. Kalau ada gdm atau rasa² kena beranak emergency pun kena prepare awal².

Paling penting bersedia dengan banyak² BELAJAR CARA MENYUSU. Dalam wad nanti hanya SUSU IBU SENJATA UTAMA untuk tenangkan baby. Dah tak ada mak/suami disisi nak tolong tenangkan baby kalau ibu penat. Nasib baik nurse pesan letak tissue dalam pampers baby, senang nak tengok baby dah kencing ke tidak. Takde la ibu blur sangat masa tu.
Walaupun anak kedua, sangat struggle sorang². Nak urus diri sendiri lagi, nak jaga baby lagi. Saya rasa dah cukup kuat masa tu, tapi tiap kali bergerak menitik jugak la air mata. 😅 tambah² terkena rengat, rasa macam ada sorang lagi baby nak keluar.

3. TIADA PELAWAT DIBENARKAN MASUK PAGI ATAU PETANG
Kalau mak/suami nak kirim bekal makanan dari rumah kena past kat guard je. Beg² baju pun guard Yang tolong bawak masuk atau bawak keluar time nak discharge.
Nasib baik bersalin kt HTA, dapat lah jugak tengok muka suami ikut tingkap wad ibu & anak tu. Nak wat muka sedih tak sampai hati pulak, kita senyum jela tanda kita okey dah tak sabar nak balik #dudukrumah.

Buat ibu-ibu seperjuangan yang tengah menunggu hari, be prepared be ready. Bawak barang yg rasa betul² diperlukan secukupnya. Penuhkan ilmu menyusu didada. Jangan mengeluh gais. Kita kuat kerana kita wanita🙋♀. Mintak suami & family doakan proses bersalin dipermudahkan.
Selamat berjuang!

#24March2020 #babyboy
#kitajagakita


“Perginya Ketika Bantu Insan Lain.” Ayah Terima Khabar Duka Di Tengah Malam, Mekanik Antara 10 Maut Dirempuh Treler

Tiada kata-kata mampu diluahkan apabila menerima khabar duka anak sulung meninggal dunia.

Rolex, 53, adalah bapa kepada Muhamad Rahimi Rolex, 27, yang meninggal dunia dalam kemalangan di Kilometer 8.3 Lebuhraya Utara-Selatan Hubungan Tengah (Elite) di sini tengah malam tadi.

Rolex menerima panggilan daripada bomba kira-kira jam 12.30 malam tadi.

“Kali terakhir saya bertemu arwah adalah kira-kira jam 9.30 malam sewaktu dia di rumah.

“Arwah baru pulang dari tempat kerja ketika itu dan kami sempat borak seketika sebelum dia keluar, katanya mahu berjumpa dengan kawan.

“Kebiasaannya, dia pulang jam 12 malam tetapi tidak pada malam tadi. Jadi, saya cuba menghubunginya namun tidak sedap hati apabila anggota bomba yang mengangkat panggilan sebelum beritahu anak saya kemungkinan sudah meninggal dunia.

“Pemergian arwah kehilangan besar buat kami kerana dia banyak membantu keluarga dan tidak pernah berkira soal duit.”katanya ketika ditemui dekat ruang menunggu di Unit Forensik, Hospital Shah Alam, di sini.

Selain Muhamad Rahimi , seorang ibu serta lapan anaknya yang menaiki Proton Wira turut maut dalam insiden berkenaan dipercayai selepas terperosok di bawah sebuah treler.

Manakala, empat mangsa cedera dan tiga lagi tidak mengalami kecederaan.

Lebih menyedihkan Rolex adalah apabila Muhamad Rahimi meninggal dunia menjelang sambutan ulang tahun kelahirannya, Rabu depan.

“Ikutkan, saya memang ada perancangan untuk bawa dia pergi makan sempena hari jadinya.

“Ia sudah jadi kelaziman saya setiap kali menyambut ulang tahun kelahirannya dan anak yang lain namun hasrat itu tidak kesampaian kali ini,” katanya.


Macam-Macam Isteri Buat Demi Bahagiakan Suami Dan Anak-Anak. Nampak Biasa Aje Tapi Itulah Kebahagiaan Sejati.

Nampak biasa je bila isteri memasak nasi goreng dan membebel. Tapi itu semua untuk pencetus kepada kebahagiaan yang tiada penghujung. Bayangkan suami dan anak-anak dapat makan semeja waktu pagi bersarapan bersama seisi keluarga. Di situ ada momen yang bakal dikenang oleh suami dan anak-anak masa akan datang. Walaupun isteri itu telah tiada di dunia.

Zaman kanak kanak selalu dengar awal pagi mak tumbuk lesung. Rumah kayu berlantaikan papan memang boleh gegar sampai ke bilik.

Apabila mak letak bahan bahan yang ditumbuk dalam kuali, terus memecah suasana pagi. Lebih lebih lagi aroma bau bawang dan asap kayu api menusuk disetiap bilik kami.

Ya Allah.. Rindunya saat itu.

Sekarang bila wife minta nasi goreng kegemaran dia teringat arwah mak. Kita hanya lihat hanya nasi goreng saja.

Tapi setiap masakan mak penuh dengan kasih sayang,susah payah. Yelah ayah mencari rezeki di Singapore kami adik beradik dijaga 100% oleh mak. Untuk siapkan hanya nasi goreng bukanlah semudah yang kita sangka.

Mak awal pagi dah bangun. Kejut semua anak anak solat subuh,selesai subuh ada yang tidur balik,ada yang baca buku,ada bantu kemaskan rumah,mak pula sebagai chef di dapur untuk sediakan makan kepada adik beradik dari 12 orang.

Bayangkan nak siapkan nasi goreng awal pagi bukan semudah kita sekarang dah siap perencah main campak je. Kadang kadang tengah dok siapkan bahan bahan nak masak tu adik yang kecik lampin dah penuh,meragam. Lampin dulu bukan macam sekarang pakai buang. Dulu lampin kain kena basuh balik. Bayangkan,bukan saja cebukkan anak,lampin pun mak kita basuhkan,itu belum pakaian kena sental pakai tangan guna sabun buku.

Membebel tu biasalah,dah namanya mak,wanita hebat pasti mulutnya tak berhenti membebel. Tapi dalam bebel tu dok sebut sebut benda baik dah macam doa untuk anak anak.

Itulah mak kita. Yang besarkan kita dengan penuh tanggungjawab,kasih sayang,air mata,bahagia,penat lelah,setia,cinta dan susah payah. Sehingga ke hari ini tidak mampu untuk membalasnya walaupun hanya setitis susu yang pernah masuk dalam perut kita.

HARGAI PERANAN ISTERI

Sungguh. Cuba hayati dan hargai isteri kita hari ini. Ibu kepada anak kita. Cuba tanya dia bagaimana perasaan jadi seorang ibu. Bagaimana rasa sayang dan cinta itu sebagai seorang ibu. Bagaimana perasan melayan kerenah anak anak.

Seorang ibu yang sebelum ini malu untuk minta simpati dari orang lain,tapi ibu ini sanggup ketuk pintu rumah jiran hanya kerana secupak beras demi anak anak. Seorang ibu yang sebelum ini lemah segalanya tapi kuat berjalan kaki menjaja kuih muih pusing kampung demi lauk tengahhari.

Apakah kita hari ini hargai seorang ibu lebih dari diri kita? Adakah hari ini kita hargai setiap inci penat lelah seorang isteri melayan kerenah dan kehendak kita?

Letak tangan didada,tanya hati kita. Apakah sumbangan aku buat keluarga. Berapa banyak masa aku berikan untuk bahagiakan keluarga ini. Berapa banyak patah kata aku ucapkan terima kasih kepada seorang ibu dan isteri diatas segala keikhlasan mereka untuk hidup bersama kita.

Terima kasih yang bergelar IBU. Kalian diantara manusia terhebat yang Nabi Muhammad s.a.w sebut 3 kali nama kalian dalam sabdaanya.

Moga الله sayang dan beri syurga buat ibu.


Keluarga Ni Jual Anak Benih RM 1 Je Pun,  Namun Pendapatan Boleh Cecah RM 4K Seminggu. Cukup Luar Biasa!

Berbudi pada tanah juga mampu memberi pulangan yang menguntungkan. Jika tidak masakan pasangan suami isteri ini mampu menjana pendapatan hingga RM 4,000 dalam masa seminggu walau pun dengan hanya menjual anak benih dengan harga jauh lebih rendah iaitu RM 1 sahaja. Bagaimana dan apa rahsianya, jom semak perkongsian penuh ini.

Idea kreatif seorang usahawan tani memulakan perniagaan menjual anak pokok pelbagai jenis tumbuhan pada harga hanya RM1 sepokok lebih 10 tahun lalu membolehkannya kini memperoleh pendapatan lumayan antara RM3,000 hingga RM4,000 seminggu.

Malah, Nasarudin Mohamed, 48, juga tidak lokek berkongsi ilmu penanaman dan penjagaan pokok dengan pelanggannya membuatkan perniagaannya bertambah maju dari sehari ke sehari.

Katanya, pada awalnya dia menceburi bidang pertanian dengan menanam tanaman yang selalu digunakan masyarakat Melayu dalam masakan seperti kunyit, cili, lengkuas dan pelbagai jenis sayuran di sekitar kawasan rumahnya di Kampung Bakat, Jabi di sini.

Bercucuk tanam di kawasan rumah

“Memang daripada kecil saya bercita-cita menjadi usahawan tani dan selepas bekerja kira-kira 10 tahun di Johor Bahru untuk mengumpul modal, saya kembali ke kampung bercucuk-tanam.

“Selepas beberapa ketika, saya terfikir kenapa orang lain tidak boleh menanam seperti saya yang hanya menggunakan kawasan terhad sekitar rumah saja dan dari situlah timbulnya idea untuk menjual anak pokok terutama tanaman untuk bahan masakan.

“Saya juga ajar setiap pelanggan segala ilmu penjagaan pokok dan kini saya tumpukan sepenuhnya kepada penjualan anak pokok,” katanya kepada Harian Metro ketika ditemui pada majlis Sepetang Bersama Usahawan Tani di Kampung Bakat, Jabi di sini, kelmarin.

Majlis itu turut dihadiri Pengerusi Jawatankuasa Pertanian, Industri Asas Tani dan Pembangunan Desa negeri, Dr Azman Ibrahim.

Tanam & Pasarkan Sendiri

Menurutnya, selain menjual anak pokok di rumahnya, dia turut memasarkannya di pasar tani di kawasan berhampiran.

“Jika pelanggan datang membeli sendiri di rumah, saya jual pada harga RM1 sepokok tetapi di pasar tani, saya jual RM2 sepokok.

“Ada juga usahawan lain yang beli daripada saya dan menjualnya di pasar tani atau kawasan lain dan harganya juga sama iaitu saya jual RM1, kemudian mereka jual RM2.

“Saya tak bercadang untuk menaikkan harga jualan, biarlah semua sama-sama untung,” katanya.

Isteri Nasarudin, Sanidah Bakron, 43, pula berkata, selain tanaman popular, mereka juga menjual pokok yang sukar ditemui contohnya senduduk putih yang berkhasiat untuk merawat pelbagai jenis penyakit.

“Alhamdulillah, kami kini mempunyai pelanggan bukan saja dari seluruh Malaysia, malah luar negara,” kata ibu kepada empat anak berusia empat hingga 18 tahun itu.

Sementara itu, Dr Azman berkata, bidang pertanian menjanjikan pendapatan lumayan kepada rakyat Terengganu, lebih-lebih lagi negeri ini yang mempunyai kawasan sesuai dan subur.

“Pertanian di Terengganu belum mencapai kadar mencukupi untuk rakyat, contohnya keluaran padi beras di 12,000 hektar tanah hanya cukup untuk 50 peratus daripada 1.2 juta rakyat, manakala penternakan lembu dan ayam masih ada 70 peratus kekurangan untuk food security(jaminan bekalan makanan).

“Maknanya, sesiapa yang menceburi bidang pertanian di negeri ini boleh dikatakan tiada persaingan,” katanya.

Menurutnya, bagi merancakkan sektor pertanian, kerajaan negeri menambah baik Dana Usahawan Tani yang kini dikenali Skim Bantuan Modal Tani untuk mereka yang berminat menceburi bidang berkenaan.

“Kita sediakan pinjaman patuh syariah tanpa faedah dan usahawan yang menyertai skim ini hanya perlu membayar apabila sudah memperoleh hasil.

“Dana ini berjumlah RM5 juta yang akan ditambah sekiranya diperlukan dan jumlah pinjaman maksimum adalah RM50,000,” katanya.


“Dulu BFF Kini ‘Fiance’.” Akhiri Teka- Teki, Erni Zakri & Syamel Selamat Bertunang!

Peminat sebelum ini tertanya-tanya akanhubungan penyanyi Ernie Zakri dan pasangan duetnya, Syamel sama ada mereka bercinta atau tidak. namun hari ini segala persoalan ternoktah bila mana mereka selamat mengikat tali pertunangan.

Berita pertunangan tersebut dikongsikan sendiri oleh Syamel menerusi muat naik di Instagram memaparkan beberapa foto sekitar majlis pertunangan bersama Ernie.

Majlis ringkas tetapi meriah hanya dihadiri keluarga terdekat kedua-dua belah pihak bagi mematuhi prosedur operasi standard (SOP) yang ditetapkan.

Berkongsi perasaan selepas bergelar tunangan orang, pemilik nama lengkap Syameel Aqmal Mohd Fodzly itu bersyukur majlis berlangsung seperti dirancang.

“Alhamdulillah, saya gembira impian mahu menyunting Ernie sebagai bakal isteri akhirnya dimakbulkan. Saya gementar juga apabila mengenangkan alam pertunangan ini banyak dugaan seperti yang sering diperkatakan. Saya akui perkara inilah yang amat ditakuti.

“Namun, insya-Allah, saya dan Ernie akan menjaga diri dan batas pergaulan. Kami takkan berjumpa selalu. Apa yang diharapkan, doa peminat bukan sahaja hubungan ini sampai ke jenjang pelamin, malah kekal hingga ke akhir hayat,” katanya.

Mengulas tarikh diijabkabulkan, penyanyi yang popular dengan lagu Hidup Dalam Mati dan Kau Pun Sama itu memberitahu, ia belum dibincangkan lagi.

“Untuk majlis pertunangan hari ini, tiada sebarang perbincangan menetapkan tarikh perkahwinan. Ia akan dilakukan kemudian. Bagaimanapun, saya tidak mahu bertunang lama-lama,” katanya.

Pada majlis itu, pihak Syamel menyerahkan tiga dulang hantaran, berbalas lima dulang.

Perkenalan pasangan yang pernah dinobatkan sebagai Artis Kolaborasi/Duo/Kumpulan Popular, Anugerah Bintang Popular (ABPBH) Ke-31 itu bermula ketika Syamel dan Ernie menyertai program realiti, Duo Star tiga tahun.

Walaupun kelihatan mesra dan sering digosip bercinta, namun Syamel dan Ernie menyimpan kemas kisah cinta yang sekian lama terjalin.


“Karangan Mesti A+ Kan, Tersusun Ayat.” Coretan Fazura Hadiri Majlis Peribadi Tengku Permaisuri Selangor Raih Perhatian.

Muat naik terbaru usahawan & selebriti, Nur Fazura aktress yang sering mendapat perhatian peminatnya.

Memaparkan beberapa keping gambar bersama DYMM Tengku Permaisuri Selangor, Tengku Permaisuri Norashikin.

Apa yang menarik perhatian, gaya penulisan Fazura yang tersusun dan sopan berkongsi coretan  menghadiri majlis peribadi Tengku Permaisuri meraih perhatian peminatnya.

“Faz dan Fattah telah berpeluang menghadiri majlis sambutan peribadi untuk DYMM Tengku Permaisuri Selangor, Tengku Permaisuri Norashikin. Tema majlis ialah Bollywood, tema yang sangat meriah.”

Faz dan Fattah adalah antara hadiah kejutan kepada DYMM Tengku Permaisuri pada majlis tersebut. Misi kami membawa kek untuk memberikan kejutan manis kepada Tuanku Permaisuri.

Itulah cadangannya, namun ketika membawa kek menuju ke hadapan baginda sambil diiringi nyanyian “Happy Birthday”, dapat dirasakan yang sedang mengalami kejutan ialah kami berdua. Sungguh, dapat kami lihat Tuanku Permaisuri sangat berkenan dan sukacita dengan kehadiran kami. DYMM Tuanku Sultan kurniakan senyuman. Sungguh besar jiwa baginda Tuanku berdua.

Kami pulang dari majlis membawa pelbagai kenangan manis yang tidak akan dilupakan. Yang paling tersemat di hati kami ialah baginda Tuanku berdua is such a lovely and loving couple, warm and humble. Kami sangat kagum, sebagai contoh kepada kami.

Once again, our best birthday wishes to our Queen, may Allah SWT bless you always with happiness and may you always find favour in His eyes. Semoga Allah SWT lanjutkan usia DYMM Tuanku Sultan dan DYMM Tuanku Permaisuri. Amin

Sumber:


Nak Jimat Ruang, Wanita Ni Kongsi Cara Buat ‘Foldable Table’ Guna Meja Jepun. Simple Tapi Menarik, Kos RM17.30 Je!

Tak sangka, dengan kreativiti dapat menghasilkan sesuatu yang menarik walaupun simple je. Inilah yang dikongsikan oleh wanita ini apabila suaminya membuat foldable table.

Foldable table💖
Mastermindnye mama tp tkg buatnye mestilah papa..tq lakiku yg baik hati…😂😂 Disebabkan ade yg tnye kite citer dulu skit..cermin hexagon,frame n foam wallpaper tu by kedai eco je..done iklan xberbayar😂 ok dh,kite tunaikan jnji..care diy foldable table👇

Bahan diperlukan utk 1 meja:
1.meja jepun/meja study bdk(mmg dh ade)
-klau xde bleh beli dkt mr diy dlm rm13++
-usha jgk papan plywood tp mcm costly + leceh jgk nk kne cat dll..jimat lgi beli meja tu..
2.adjustable bracket mr diy (rm13.90)-dlm gmbr kt bwh
3.wallpaper mr diy(rm3.40)
-sbb mls dh nk gi cari kedai eco😂

So total rm17.30 shj❤

Step2 kt gambar ye..cekidaut..


DIY Multipurpose Dusty Spray  Mudahkan Ibu-Ibu Bersihkan Habuk Melekat. Memang Puas Hati, Begini Caranya!

Memang sakit mata dibuatnya, baru je cucii habuk dah kembali semula, itulah yang sering dialami oleh ibu-ibu waktu membersihkan rumah daripada habuk.

Jom kita cuba cara yang dilakukannya dan sebelum itu fahami juga ramuan untuk menghasilkannya.
Multipurpose Dust Spray
Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener.

Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.
Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian.

Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga
Multipurpose Dust Spray
**************************
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)
Campur semua bahan dalam botol spray. Goncang sebelum guna.
Nota:
*guna botol spray transparent supaya mudah nampak atau buat reminder pada botol supaya tak lupa
*saya buat 2 botol spray sebab guna 2 wangian berbeza
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka
Pastikan
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur
Kegunaan:
• Kurangkan habuk melekat pada perabot & kipas
===================================
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa
• Mengilatkan perabot kayu
======================
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.
• Menaikkan warna & melindungi sofa dari kulit sintetik
===================================
Boleh bersihkan kotoran & menaikkan warna sofa yang dah kusam
• Mengurangkan habuk terkumpul pada gril pintu & lapisan minyaknya mengelakkan dari berkarat
===================================
Rumah dekat dengan jalan besar ni, manjang je habuk & debu bertepek dekat gril.. Walaupun saya spray sesekali jer, memang nampak perbezaan dgn sebelum ni..
• Membersihkan & melicinkan trek pintu/tingkap jenis sliding serta melancarkan trek yang tersangkut
===================================
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik
• Sebagai lapisan perlindungan dari kotoran untuk jubin dinding & sinki.
===================================
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena).

Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)


Mengapa Perlu Simpan Bunga Cengkih Di Rumah, 6 Rahsia Ibu-ibu Kena Tahu!

Bunga cengkih sememangnya antara bahan wajib yang ada di rumah kita. Namun biasanya kita gunakan bunga cengkih ini sebagai asas bahan tumisan dalam beberapa masakan seperti kari dan sebagainya.

Aroma yang dikeluarkan bunga cengkih ini tidaklah sekadar bau harum dan enak sahaja bahkan kaya khasiatnya pada makanan yang kita sajikan. Pun begitu, yang anda perlu tahu cengkih bukan hanya baik untuk makanan sahaja bahkan dalam beberapa petua lain. Mengapa anda perlu simpan cengkih di rumah. Ini kelebihan yang anda perlu tahu.

Pulihkan Masalah Campak
Bunga cengkih dikatakan baik untuk merawat demam campak. Ambil bunga cengkih dan gula batu. Rendam bunga cengkih di dalam air masak semalam, kemudian ditambah dengan gula batu dan kacau rata. Minum sedikit demi sedikit dan amalkan sehingga campak makin pulih.

Atasi Sakit Gigi
Selain mengurangi rasa sakit pada gigi dan gusi, cengkih juga mengurangi infeksi kerana sifat antiseptik. Selain itu, minyak cengkih juga bermanfaat mengurangi rasa sakit gigi berlubang. Caranya ia dengan merebus cengkih ini bersama segelas air. Apabila sejuk, kumurlah dengan air ini.

Pulihkan Batuk
Kunyah cengkih bersama garam secara serentak. Cara ini dapat memudahkan pengeluaran kahak dan juga mengurangkan rasa gatal pada kerongkong. Anda juga boleh membakar cengkih ini terlebih dahulu jika tak mahu dimakan mentah.

Hilangkan Bau Peti Sejuk
Ikat bunga cengkih dalam kain dan jadikan uncang. Letakkan ke dalam peti sejuk bersama sedikit arang. Cara ini menyerap bau yang kurang enak.

Halau Semut
Masukkan beberapa kuntum bunga cengkih ke dalam bekas berisi gula bagi mengelakkan semut. Semut akan hilang malah gula juga berbau harum.

Elak Sampah Berulat
Taburkan lebihan cengkih ke dalam tong sampah atau sekitar kawasan sampah. Ulat akan mati dengan sendirinya dan masalah semut juga akan dapat dikurangkan.


Guna 3 Bahan Ini  Wahai Ibu-Ibu Jika Mahu Wajah Naik Seri & ‘Pinkish’!

Wanita zaman dahulu menggunakan bahan semula jadi untuk mengekalkan kecantikan dan kesihatan diri.  Berbeza dengan wanita sekarang yang lebih banyak bergantung kepada produk moden berasaskan bahan kimia. Mungkin kerana mereka malas dan berasa leceh bila perlu membuat sendiri produk berkenaan.

Tapi apabila lihat perkongsian Afieyza Aleeschaylee rasanya ramai yang akan berubah fikiran.

Mengamalkan susu kunyit badam madu wajahnya tampil berseri dengan kesan ‘pinkish’ yang diidamkan kaum hawa. Petua yang diamalkan itu menurutnya adalah amalan orang tua dulu kala bagi menaikkan seri wajah.

Katanya untuk wajah berseri dari luar, dalaman juga perlu dijaga dan dirawat. Salah satu caranya dengan mengamalkan petua ini.

Jom ikuti perkongsian daripada Afieyzea Aleeschaylee

Hai kesayangan semua. Okey afiey dah janjikan ni lah minuman kegemaran Afiey kat umah tau. Bukan je cantik luar tapi dalaman pun cantik, cerah berseri ” pinkish ” dari dalaman.

Petua nenek-nenek dulu naikkan seri wajah. Nah korang cubalah dan rajin-rajin tau, confirm bangun pagi nampak muka wowwww!!

Afiey suka minum sebelum tidur lagi-lagi waktu datang bulan. Selamat mencuba dan SHARE! Biar umur masuk 30 tahun janji tetap 19 tahun kan.

Susu Kunyit Badam Madu

Bahan – bahan :

Susu rendah lemak

1 inci kunyit ditumbuk kasar

2 sudu madu

3 biji badam ditumbuk kasar

Cara membuat:

Panaskan susu masukkan kunyit hidup
Kacau perlahan kemudian kemudian masukkan badam.
Tuang susu dalam gelas, masukkan madu.
Kacau dan boleh terus diminum.

Amalan

Minum dua kali seminggu sebelum tidur. Boleh diamalkan waktu datang bulan.

Jika mahu dijadikan minuman harian, jangan letak kunyit.

Sumber: Afieyzea Aleeschayle


“Masa Dua-dua Di Rumah, Bahagi-bahagi Lah Kerja.” Jangan Berkira!

Menjadi seorang isteri, ibu dan dalam masa yang sama berkerja, nyata itu bukanlah suatu tugas yang mudah untuk dilaksanakan setiap waktu.

Sungguh ianya berat untuk dilaksanakan seorang diri melainkan ada suami yang turut sama-sama membantu meringankan kerja mengurus rumahtangga.

Namun begitu, ada pasangan yang berkira-berkira untuk membantu isteri buat kerja  rumah.

Menegur sikap demikian, saudara Firdaus Mokhtar meluahkan pesanan buat para suami agar berubah dan bolehlah memahami situasi yang dilalui oleh isteri yang berkerja.

Ini perkongsiannya.

Ramai yang berkira dengan pasangan untuk buat kerja rumah. Terutamanya suami. Iyalah, tiba-tiba kau nak kena basuh kain, lipat baju, gosok baju anak atau kena mandikan bayi.

Sedangkan dalam masa yang sama isteri sedang siapkan kerja lain, contohnya memasak. Masa itu juga lampin anak dah penuh. Mengembung dengan kencing dan busuk dengan bau najis. Dibiarkan sampai isteri selesai masak.

Anak tak selesa. Menangis dan merengek. Datang ke ayah dia, pujuk pujuk tak jalan juga akhirnya kena marah. Padahal anak minta dibersihkan.

Selalu jadikan?

Ya tuan-tuan, kita jenis nak semua kerja rumah isteri yang buat. Anggap kau dah bekerja cari duit ribu-ribu, urusan anak kau letak tepi. Semua kerja rumah kau serah pada isteri. Pandai-pandailah isteri buat semua.

Sampai kadang kau lupa, isteri itu juga baru balik kerja. Dah gaji kau rasa tak cukup. Kau pun izinkan dia kerja. Setiap bulan tampung juga belanja sikit sikit.

Kawan-kawan, kalau isteri tak berkira untuk guna kudrat dan masa dia untuk bekerja dan bersama-sama kita membina keluarga, takkan kita berkira untuk buat sedikit kerja rumah.

Masa dua-dua ada di rumah, kerja rumah kita bahagi-bahagi lah. Bukan lah sampai perlu buat pembahagian dan perjanjian, tidak. Tapi kesedaran sendiri. Common sense orang kata.

Waktu isteri memasak, dia perlukan masa untuk sediakan semua dalam kadar segera. Kau juga yang nak makan. Waktu itu, anak-anak ada dan perlukan perhatian. Siapa nak ambil tugas ni? Kau lah.

Selesai waktu makan, pinggan mangkuk dan periuk kuali semua belum bercuci. Anak kecil dah mula cari mak dia, nak apa pun tak tahu. Yang penting anak nak mak dia waktu itu. Siapa yang nak basuh semua tadi dan kemaskan sikit dapur? Kau lah.

Kadang ada malam yang isteri kau sakit-sakit badan dan pening akibat penat bekerja. Ubat dia tidur awal lah. Baju kerja kau tak bergosok lagi. Eh, baju kerja dia pun belum siap. Apa salahnya kau ambil baju untuk kerja esok, kau gosoklah.

Sedara sekalian, begitulah hidup rumahtangga. Dua-dua bersatu membentuk rumahtangga. Kalau mampu, kau gajikan lah pembantu rumah.

Kalau tak mampu, kau buatlah sama-sama. Itu sahaja solusi sebuah rumahtangga.

Begitulah.


Anak Biasa-Biasa Atau Cerdik Pandai, Itu Hadiah Allah. Ia Boleh Jadi Asbab Ibu Ayah Masuk Ke Syurga.

Sebuah coretan perkongsian yang sungguh inspirasi buat ibu bapa yang mempunyai anak-anak agar menerima anak seadanya.

Benar, setiap anak mempunyai perkembangan diri dan pencapaian yang berbeza.

Dalam hal ini, ibu bapa perlu hargai anak-anak tanpa prejudis kerana dirinya juga punya kelebihan dan kekurangan diri. Moga perkongsian ini mendidik kita muhasabah diri kala membesarkan anak-anak.

~ Anakku ~

Anak-anak adalah buah hati kita. Jangan bandingkan antara mereka. Yang pandai jangan terlalu dipuji, yang lemah janganlah kita keji.

Anak yang baik, anak yg cerdik, cuma ujian. Allah hendak tengok kita demand atau tidak, letak syarat atau tidak, kerja kuat atau tidak, sabar atau tidak.

Anak-anak yang biasa-biasa,tidak berapa pandai, itu hadiah Allah.

Di mata manusia mereka biasa saja, tapi siapa tahu kekurangan mereka asbab kita masuk syurga.

Tidak perlu kecewa hasil kita tidak seberapa. Mana tahu kalau asyik cemerlang, kita riak menjaja bangga.

Anak-anak yang biasa-biasa ini mungkin menjadikan kita tidak leka dengan kerjaya & rencahnya. Jangan lukai hati anak-anak kita.

Terimalah pemberian Allah dengan redha. Sayangi mereka sama rata. Doakan mereka tak kira di mana-mana. Maaf dan ampunkan mereka penuh tulus tanpa berbeza kasih.

Anak-anak kita mentah, jiwa mereka rapuh.

Yang salah kita, terlebih menghukum daripada membina. Terlebih menyumpah daripada membimbing. Terlebih marah daripada nasihat. Terimalah mereka penuh amanah.

Anak-anak ini dipinjamkan buat kita untuk dijadikan ummat Muhammad yang hebat. Bukan membesar untuk dinobat.

Jangan bezakan anak-anak kita, kerana di luar sana ramai lagi yang tak merasa jadi ibu bapa.. belajarlah malu pada Allah. Dia yang sebegitu hebat tidak pernah bezakan hamba-hambaNya tapi kenapa kita seorang hamba sangat suka beza-membeza.

Anak-anak kita juga punya hati dan jiwa. Mana tahu ada yang kita tidakk beri penuh perhatian sekarang tapi dia lah yang akan ingat kita sampai tua, akan mendoakan kita hingga ke syurga.

Jangan berhenti untuk menjadi ibu bapa yang berilmu dan cemerlang.

Kata-kata indah jadi peringatan bersama dalam kita mendidik anak-anak.

Kredit:- Umi Kalsom Omar via Majlis Ilmu


Masalah Sinus. Perlukah Di Bedah. Dr Ini Jelaskan.

Perlukah masalah sinus saya ini dibedah? Persoalan yang sering ditanya apabila menghadapi sinus sehingga menganggu rutin harian.

Ikuti penjelasan doktor ini mengenal permasalahan ini.

APA ITU SINUS

Masalah pada rongga sinus atau lebih tepat lagi dipanggil sebagai sinusitis perlu melalui beberapa fasa rawatan.

Ini bermakna, tidak semua kes memerlukan pembedahan.

Selepas melakukan pemeriksaan bersama doktor, doktor akan mulakan rawatan dengan kaedah yang paling sesuai untuk pesakit. Setiap pesakit tidak sama. Tak semua pesakit juga akan terus dibedah.

Ubat-ubatan adalah antara rawatan awal yang diberi kepada pesakit.

BILA PEMBEDAHAN DILAKUKAN?

Hanya ada beberapa tanda dan keadaan sahaja di mana pembedahan perlu dilakukan kepada pesakit yang mengalami masalah sinusitis :

Berlaku komplikasi akibat masalah sinusitis kepada pesakit. Ini termasuk jangkitan kawasan sekitar, mucocele dan sebagainya.

Komplikasi di bahagian otak. Anda perlu sedar bahawa jangkitan rongga sinus boleh juga merebak ke bahagian otak. Ini perlu kepada rawatan segera. Perhatikan jika ahli keluarga anda ada mengalami pening teramat samgat, gangguan penglihatan bersama gejala resdung.

Fungal sinusitis. Jangkitan sinus juga boleh disebabkan oleh jangkitan kulat atau fungus. ‘Fungal ball infection’ yang berlaku biasanya memerlukan rawatan pembedahan.

‘Suspected malignancy’. Ada kalanya doktor yang memeriksa mendapati struktur polyp atau masalah yang dialami pesakit perlu kepada pembedahan. Semasa pembedahan, sampel biopsi juga akan dihantar ke makmal untuk mengesahkan penyakit yang dialami.

Apabila ‘nasal polyp’ terlalu besar sehingga menutupi hampir keseluruhan rongga sinus dan juga hidung, tidak menunjukkan tanda-tanda positif walaupun sudah diberi ubat, pesakit mungkin perlu juga kepada pembedahan.

SEGERA DAPATKAN RAWATAN JIKA ADA MASALAH INI.

Tuan-tuan dan dan puan-puan..

Sekiranya ada antara ahli keluarga anda mengalami gejala seperti hidung tersumbat, kerap hidung berair, ada kalanya keluar darah, kerap berat pada muka dan kepala, lakukanlah pemeriksaan. Anda akan dibantu.

Kredit: Dr Ezairy M.Sallih

Doktor Telinga, Hidung & Tekak


Jangan Takut Untuk Menangis, Banyak Je Kesan Baik & Ni Listnya!

Umumnya bila kita kata menangis, dengan sendirinya kita akan kaitkan dengan situasi anak kita yang inginkan  sesuatu barang. Sanggup berguling-guling jika keinginan mereka tidak ditunaikan.

Namun bila telah dewasa, seakan menangis itu dilihat suatu kelemahan pula.

Pun begitu tahukah anda, Public Health Malaysia ada berkongsi info tentang menangis di mana ada manfaatnya buat orang dewasa.

Nak tahu lanjut, ini perkongsiannya. Jom baca.

Menangis adalah respon biasa seseorang manusia apabila berhadapan dengan situasi beremosi seperti sedih, gembira, marah dan ketakutan.

Selepas menangis,

Bola mata yang kering akan kembali lembab. Mata juga akan berasa lebih lega dan bergerak dengan lebih lancar.

Sebenarnya, air mata juga mengandungi bahan anti kuman yang melindungi dari jangkitan mata. Air mata mengandungi lysozome yang dapat berfungsi sebagai “antibiotik semulajadi”

Selepas menangis,

Air mata akan mengalir ke rongga hidung. Ruang pernafasan akan menjadi lebih lancar, degupan jantung akan kembali normal. Anda akan merasa lebih lega dan tenang.

Selepas menangis,

Kesedihan dan kedukaan yang di alami dapat diredakan. Tangisan akan merangsang daya “parasympathetic” yang membantu seseorang individu untuk bertenang.

Selepas menangis,

Anda akan berasa mudah tidur. Ada yang terlena dengan air mata yang masih bergenang. Jika anda perhatikan, selepas menangis, bayi biasanya akan tertidur.

Selepas menangis,

Hormon oxytocin dan endorphins akan di rembeskan. Hormon ini membantu untuk melegakan kesakitan fizikal dan emosi. Hormon ini juga berfungsi untuk mewujudkan kegembiraan dan keseronokan.

Selepas menangis,

Toksin dan bahan kimia yang menyebabkan stress akan di keluarkan menerusi air mata. Pengkaji percaya, menangis dapat mengurangkan toksin di dalam tubuh..

Walaubagaimanapun,

Menangis merupakan antara tanda tanda kemurungan. Dapatkan rawatan sekiranya anda;

1.Menangis tanpa sebab yang jelas
2. Menangis terlalu kerap
3. Menangis mengakibatkan kehidupan harian anda terjejas
4. Menangis yang tidak terkawal

Menangis adalah tindakbalas normal manusia apabila berhadapan dengan situasi yang beremosi. Apabila anda berada dalam keadaan sedih, sakit dan marah.. menangis boleh memberi sedikit kelegaan.

Namun sekiranya ia berlaku terlalu kerap, air mata tidak lagi dapat membantu anda. Dapatkan rujukan doktor untuk rawatan lanjut


Syukur Pak Wan Dah Balik Rumah!  Keluarga Alif Satar Pula Ramai Yang Membantu. Ini Baru Betul,  Kita Jaga Kita!

Umum sudah mengetahui bahawa datuk kepada penyanyi Alif Satar yang kini berusia 91 tahun turut disahkan positif Covid-19, Sabtu lalu. Hari ini khabar digembira daripada perkongsian Alif menerusi hantaran di Instagram datuknya, Mohamad Che Noh kini sembuh setelah dirawat di Hospital Sungai Buloh.

Syukur Pak Wan dah pulang!

That’s my Pak wan, 91 year old Covid-19 survivor in the car on his way home! ALLAH IS GREAT. ALLAH IS GREAT. ALLAH IS GREAT. Terima kasih buat semua yang mendoakan kesihatan Pak Wan haritu, semoga Allah swt membalas jasa baik anda semua!! p/s Alif masih di Melaka.

Ramai artis mendoakan Pak Wan

Rindu keluarga

Dalam pada itu, menerusi hantaran terbarunya diinstagram, Alif mula meluahkan merindunya keluarganya termasuk isteri. Untuk makluman, penyanyi ini menjalani rawatan dan proses kuarantin di sebuah pusat perubatan di Melaka.

Homesick.. i miss my queen @shadilahalid

Bagaimana pun, isteri Alif dan anak-anaknya kini turut kuarantin di rumah. Namun mujur sejak ketiadaanya, jiran tetangga banyak membantu menghulurkan bantuan. Alif melahirkan rasa syukur melihat sikap prihatin masyarakat setempat di kediamannya.

Prihatin

Ni dia.. contoh #KitaJagaKita . Alhamdulillah Komuniti jiran tetangga Alif sangat supportive, memahami dan membantu dalam kesusahan.. Alif sangat terharu. Neighbours alif tau tentang situasi keluarga alif sekarang dengan isteri dan anak-anak alif perlu kuarantin diorang semua offer bantuan, nak tolong buang sampah lah.. tolong hantar makanan lah ini baru betul #KitaJagaKita. THANK YOU MD COMMUNITY, YOU KNOW WHO YOU ARE Faith in humanity restored.. p/s Harini rezeki @shadilahalid dengan anak-anak mom dad bought groceries for them and ada hamba Allah nama En Aziz dan Arsyad buat Nanas masak lemak dan our neighbour Jasmine tinggalkan depan pintu.

Semoga Alif cepat sembuh dan dapat pulang ke pangkuan keluarga


Beli Rumah Tapi Bayaran Bulanan Orang Lain Selesaikan! Ibu Ni Buka Rahsia Cara Nak Buatnya!

Perasan tak ada orang nak beli sebiji rumah pun susah tapi ada pula sebahagiannya dengan mudah boleh membeli tiga empat biji rumah dalam satu-satu masa. Jadi apa rahsianya boleh semudah itu dan mampukah sebenarnya?

Untuk itu, ayuh kita fahami cara dan teknik yang dipraktikkan oleh Ija Syariza di akaun fbnya.

DAPAT RUMAH FREE

Panas je hati orang baca kan.. Jangan marah-marah nanti cepat tua…

Saya beli rumah mengunakan OPM (Other people money aka bank). Mana nak cekau duit banyak-banyak. Bukan anak orang kaya. Sekolah pun tak tinggi. ALLAH dah takdirkan perjalanan hidup banyak ranjau dan duri. Redha je lah.

Saya refinance rumah yang saya duduk. Cashback/cashout. RM260K. Komitmen baru RM2,800.00

RM260,000
Saya beli 3 buah rumah

➡ 91,000
Sewa – 1,150.00

➡ 112,000
Sewa – 1,000.00

➡ 55,000
Sewa – 650.00

Jumlah RM258k (legal fees gunalah saving

Pendapatan sewa sebulan ➡ RM2,800.00

Saya dapat 4 buah rumah termasuk rumah yang saya duduk sendiri. Saya punya rumah orang lain tolong bayarkan. Janganlah panas. Saya kongsi cerita pelaburan hartanah. Biar ada kesedaran beli rumah. Beli kereta mewah tapi duduk rumah sewa. Amboi.. amboi..

Ini sekadar contoh. Pelaburan saya panjang lagi ceritanya dan panjang jalan kira-kiranya.

Moga dapat idea.

Tips
1. Cari lokasi yang tidak hot. Tapi ada demand sewa.
2. Beli rumah dibawah harga pasaran (30% bmv)
3. Jika plan tak berjaya. Jual rumah ikut market value. Bayar semula hutang. Jangan beli kereta untuk kegunaan diri sendiri. Jerat leher namanya tu.


“Mata Ikut Mak, Yang Lain Muka Ayah Dia Sangat.” Elfira Loy Dedah Wajah Anak Buat Pertama Kalinya Selepas Tamat Pantang

Selepas tamat berpantang semalam, pelakon Elfira Loy buat pertama kalinya mendedahkan wajah anak sulungnya, Muhamad Rayyan Khalaf pada media sosial.

Perkongsian tersebut di muat naik menerusi akaun Instagram (IG) miliknya dengan kapsyen yang cukup ringkas.

“Assalamualaikum semua. Hari ini merupakan hari terakhir ibu saya berpantang.

“Yahoo saya dah boleh keluar. @muhamadrayyankhalafofficial,” tulisnya.

Rata-rata netizen memuji akan kecomelan anak sulung pasangan ini. Malah tak kurang yang mengatakan si kecil ini mirip ayahnya. Tak kurang juga yang mengatakan Rayyan mirip ahli keluarga Elfira.

Sumber: IG


Hanya Guna Barang Kos Rendah Aje Tapi Dekorasi Ruang Solat Anak Perempuan Serba Pink Tetap Superb! Inspirasi.

Nak didik anak yang sedang membesar untuk beribadat kepada Allah tentu ada cabarannya.

Selain memberi nasihat, ada juga menggunakan pendekatan ruang menarik untuk melatih anak seronok untuk beribadat.

Sebagaimana perkongsian ini. Tidak perlu modal yang tinggi sebaliknya menggunakan bahan yang dibeli secara murah untuk dekorasi ruang ibadat anak.

Ruang solat.

Saya kongsikan decorations ruang solat anak perempuan saya. Saya bukan pandai sangat menghias tapi saya agak pandai beli barang di ECO.

Hiasan dinding guna bakul yang ada penutup. Beli di ECO. Bakulnya buat tempat isi barang, penutupnya saya buat hiasan. Asalnya sayang penutup tu tak guna. Anak dara saya yang bagi idea.

Frame, bunga kecil tu pun ECO punya.

Wallpaper warna pink tu pun beli di ECO. Ikutkan nak buat sampai syiling tapi itu je yang ada.

Alas rehal warna pink pun beli di ECO jugak. Cantikkan? Gebus lagi.

Banyak benor barang ECO saya guna. Sebab tu kalau masuk ECO payah nak keluar.

Seterusny, Carpet. Tu carpet dah lama beli. Beli di Nilai 3.

Sejadah, rehal, Al-Qur’an terjemah hadiah orang bagi ke anak masa habis UPSR tahun lepas.

Lampu kecil beli di DIY. Lampu unicorn pun DIY.

Kerusi sofa tu beli terpakai. Asal warna hijau. Saya ganti dengn warna pink ikut tema wara fevret anak. Beli kainnya di Nilai 3, kain langsir tebal.

Saya buat hanya guna stapler besar dan gam panas. Cuma kena buat kemas-kemas.

Semoga dengan perkongsian ini, sahabat-sahabat dapat idea lebih hebat nak buat decoration untuk ruang solat. Aamiin.

Kredit: Nor Faizalina Wati Rahman


Ibu Naik Pelamin Selepas 8 Tahun Solo, Anak-Anak Pakat Kongsi Duit Buat Majlis

Tiada apa yang anak-anak boleh buat melainkan gembirakan hati ibu bapa. Baru-baru ini tular satu majlis perkahwinan seorang ibu kembali bergelar sebagai seorang isteri selepas lapan tahun hidup ‘solo’.

Lebih menarik lagi, anak-anaknya, Faizatul Najirah, 28, Fatini Syukriah, 29, serta adik bongsu, Ahmad Zafran, 26, sepakat berkongsi wang bagi menganjurkan majlis pernikahan wanita kesayangan mereka pada 15 Mei lalu.

Tidak setakat itu, Faizatul turut berpeluang mendandan wajah Nor Arini, 55, yang sah menjadi isteri kepada Zainur Ariffin, 65, pada majlis yang diadakan di Homestay Ayahwan Paloh..

Kisah perkahwinan Nor Arini dan Zainur mendapat perhatian warga net selepas Faizatul Najirah memuat naik video rombongan pengantin lelaki hadir untuk menyunting ibunya di TikTok, baru-baru ini.

Menyingkap cerita sebenar, Faizatul Najirah yang juga jurusolek dan menetap di Padang Air Tepoh, Kuala Nerus berkata, ibunya sudah hidup sendirian selepas berpisah dengan bapa kandungnya, Ahmad Zalil Awang, 57, lapan tahun lalu.

Katanya, sejak itu, Nor Arini hanya fokus membesarkan mereka hingga masing-masing sudah berkeluarga.

“Emak pernah nyatakan hasrat untuk berkahwin sebelum ini, malah pernah berkawan dengan lelaki, cuma ditakdirkan jodoh emak dengan abah (Zainur) walaupun tempoh perkenalan mereka amat singkat iaitu empat bulan saja.

“Kawan emak yang memperkenalkan abah. Ikutkan abah pernah mengajak emak berkahwin pada November tahun lalu tetapi emak menolak kerana belum bersedia.

“Namun, akhirnya dia terbuka hati untuk bertunang pada Februari lalu sebelum melangsungkan perkahwinan pada Isnin minggu lalu,” katanya ketika dihubungi Harian Metro.

Menurut Faizatul Najirah, dia serta kakak dan adik tiada halangan buat ibu mereka berumah tangga lagi, malah pernah membantu memilih calon yang sesuai sebagai bapa tiri mereka.

Akhirnya, Zainur datang dalam hidup Nor Arini dan mereka menerimanya selepas latar belakang bapa tirinya itu yang diyakini dapat membahagiakan keluarga.

“Kami bukan mahu masuk campur urusan peribadi emak cuma biarlah dia berkahwin dengan seseorang yang boleh menjaganya dan membimbingnya terutama dari segi agama.

“Alhamdulillah, jodoh emak sampai dan semuanya dipermudahkan kerana anak kandung abah juga boleh menerimanya.

“Sedih dan berat juga melepaskan emak kerana sebelum ini kami adik-beradik menjaganya dan kini dia sudah berpindah ke Seksyen 19, Shah Alam. Kami relakan dengan hati terbuka demi kebahagiaannya.

“Lagipun, kami adik-beradik sudah berumah tangga dan sedar emak juga berhak ada teman hidup untuk menjaganya dan menjadi tempat meluahkan perasaan,” katanya.

Dalam pada itu, Faizatul Najirah terharu dengan doa dan kata positif diterima selepas memuat naik video ibunya menjadi raja sehari.

“Tak sangka akan tular kerana niat saya muat naik video di situ untuk kenangan saja, namun mungkin yang melihat rasa unik kerana bukan rombongan kahwin anak tetapi emak. Terima kasih kepada semua yang mendoakan kebahagiaan emak dan abah.

“Diharap, video itu membuka mata anak di luar sana untuk beri peluang kepada ibu bapa mereka yang sudah lama solo untuk berkahwin lagi jika itu yang dimahukan dan ada calon sesuai,” katanya.


“Sweet Memories, Muka Tak Berubah.” Tengku Mahkota Pahang Throwback Momen Waktu Kecil Buat Warganet Teruja. Comelnya!

Setiap orang pasti ada kenangan waktu kecil, itulah yang dikongsikan oleh Tengku Mahkota Pahang menerusi laman Instagramnya.

Memuatnaik naik gambar kenangan ketika kecil bersama kekanda dan adindanya nyata meraih perhatian ramai.

Rata-rata yang melihat perkongsian tersebut teruja. Bukan mudah Kan nak melihat wajah kerabat sewaktu kecil.

Meninjau akaun Instagram milik baginda, terdapat perkongsian sekeping gambar yang memaparkan wajah Tengku Hassanal bersama adindanya yang lain antaranya Tengku Ahmad Ismail Mu’adzam Shah, Tengku Puteri Afzan Aminah, Tengku Puteri Jihan Azizah dan Tengku Muhammad Iskandar.

Rata-rata memuji wajah putera dan puteri tidak banyak berubah. Usai dewasa, masing-masing nampak cantik dan kacak belaka. Tengku Afzan misalnya ketika kecil cukup comel dan sedikit dengan baju merah jambunya.Rupa-rupanya gambar tersebut adalah kenangan yang diambil ketika mereka berada di England pada tahun 2004. Kelihatan semuanya masih kecil dan berwajah comel. Tengku Ahmad memaut leher Tengku Muhammad dan kedua putera ini nampak begitu akrab.Sejak dahulu lagi, Pemangku Sultan Pahang, Tengku Mahkota Tengku Hassanal Ibrahim Alam Shah antara putera raja yang sering menjadi perhatian ramai. Bahkan sikapnya yang berjiwa rakyat serta humble Yang diwarisi bonda dan dan ayahanda membuatkan,baginda cukup disayangi.

Sehingga kini, posting oleh Tengku Hassanal ini telahpun mendapat lebih 44 ribu likers daripada netizen.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Wargamaya Terharu Impian Pesakit Kanser Nak Rasa Air Tangan Raja Permaisuri Agong Tercapai

Raut wajahnya yang tenang dan sentiasa mengukir senyuman membuatkan, KDYMM Seri Paduka Baginda Raja Permaisuri Agong, Tunku Hajah Azizah Aminah Maimunah Iskandariah sentiasa mendapat perhatian ramai. Malah Raja Permaisuri Agong sememangnya gemar memasak dan pandai beraksi di dapur. Jika melihatnya baginda memasak, boleh buat teringin untuk merasai air tangannya.

Terbaru menerusi hantaran Instagram Istana Negara, KDYMM Seri Paduka Baginda Raja Permaisuri Agong sekali lagi menarik perhatian ramai dengan sikap murninya itu. Naluri keibuannya terserlah apabila berkenan berangkat ke Hospital Pakar Kanak-Kanak (HPKK) Universiti Kebangsaan Malaysia di Cheras.

KDYMM Seri Paduka Baginda Yang di-Pertuan Agong dan KDYMM Seri Paduka Baginda Raja Permaisuri Agong berkenan berangkat melawat pesakit kanser, adik Mya Zara Damia Faizal, di Hospital Pakar Kanak-Kanak (HPKK) Universiti Kebangsaan Malaysia di Cheras, hari ini.

Keberangkatan tiba Seri Paduka Baginda berdua pada jam 11.00 pagi disambut Pengerusi Lembaga Pengarah UKM Prof. Emeritus Dato’ Dr. Mohamad Abdul Razak, Naib Canselor UKM Prof. Dato’ Ts. Gs. Dr. Ekhwan Toriman dan barisan kepimpinan tertinggi UKM.

TUNAI IMPIAN ADIK MYA ZARA DAMIA

Keberangkatan Seri Paduka Baginda berdua bagi menunaikan impian adik Mya Zara Damia yang juga menghidap leukemia bertemu Seri Paduka Baginda berdua sejak dari kecil. Ianya juga atas usaha pertubuhan bukan kerajaan (NGO) Make-A-Wish Malaysia.

Dalam lawatan itu, Seri Paduka Baginda Yang di-Pertuan Agong bertitah agar adik Mya Zara Damia menjaga permakanan, berehat dengan sebaiknya selain mendoakan adik Mya Zara Damia sembuh seperti sedia kala dan boleh kembali bersekolah serta berjumpa rakan-rakan.

Manakala, Seri Paduka Baginda Raja Permaisuri Agong pula bertitah menzahirkan hasrat untuk menunaikan impian Mya Zara Damia merasai masakan daripada air tangan Baginda sendiri.

Raja Permaisuri Agong Bertitah Tunaikan Impian Adik Mya Zara Nak Rasa Air Tangan

Seri Paduka Baginda berdua turut berkenan menyampaikan sumbangan peribadi kepada keluarga adik Mya Zara Damia bagi meringankan beban yang ditanggung.

Seri Paduka Baginda berdua turut berkenan meluangkan masa lebih sejam melawat 25 lagi pesakit kanser kanak-kanak di Wad Hematologi-Onkologi, selain berkenan beramah mesra bersama petugas HPKK dan waris pesakit di hospital itu.

WARGAMAYA KAGUM SIKAP PRIHATIN

Meninjau di ruangan komen, rata-rata netizen meluahkan rasa kagum melihat sikap kasih sayang KDYMM Seri Paduka Baginda Yang di-Pertuan Agong dan KDYMM Seri Paduka Baginda Raja Permaisuri Agong yang menyantuni adik Mya Zara Damia. Mengalir air mata melihat hasrat adik ini mahu merasa air tangan Permaisuri Agong.

Antara komen adalah seperti berikut:

Sumber: Istana Negara